open-index/open-wikipedia-markdown huggingface dataset:
馬來西亞廣播電視台

**馬來西亞廣播電視台**（，簡稱RTM），正式名**馬來西亞廣播局**（），係馬來西亞通訊及多媒體部轄下嘅國營廣播機構，總部喺吉隆坡，依家擁有33個廣播頻率同6個電視頻道，口號係「RTM，你的忠心朋友」（RTM Teman Setia Anda）。

## 歷史
馬來西亞廣播電視台前身係**馬來亞廣播電台**，總部喺新加坡，1946年4月1號開始播放電台節目。馬來亞喺1957年8月31號獨立之後，「馬來亞廣播電台」喺1959年1月1號將總部搬去吉隆坡，原有嘅新加坡播音室就由新加坡廣播電台接管。1963年馬來亞、新加坡、沙巴、沙撈越合組馬來西亞之後，「馬來亞廣播電台」改名做「馬來西亞廣播電台」。

馬來西亞喺1963年12月28號引入電視廣播，當時啱啱係聖誕、元旦假期，馬來西亞電視台第一次轉播雪蘭莪州巴生谷舉行嘅慶祝活動。新加坡亦喺同年12月28號引入電視廣播，最初新加坡電視台係馬來西亞電視台喺新加坡州嘅分部，服務新加坡觀眾，直至新加坡喺1965年獨立之後，先脫離馬來西亞電視台。

1968年，馬來西亞電台同馬來西亞電視搬去依家喺吉隆坡廣播大廈嘅總部。馬來西亞電視喺第二年（1969年）因為第二頻道嘅啟播被一分為二。同時原有嘅「馬來西亞電視」頻道改名做第一頻道。馬來西亞電視亦喺嗰一年同馬來西亞電台合併，改名做馬來西亞廣播電視。 

之後，「馬來西亞電台」喺1971年1月1號改名做「全國頻道」，成為馬國第一條全日廣播嘅電台。1972年，馬來西亞電視又同當地教育部聯手設立教育電視。

1978年12月28號，RTM開始播放彩色電視節目，同時第一頻道改名做馬來西亞電視一台。1979年5月7號，第二頻道改名做馬來西亞電視二台。當時只有西馬來西亞地區嘅民眾先可以睇到彩色電視。同年，呢個台使用新台標，兩個電視頻道亦有佢哋嘅口號。

1980年8月31號，沙巴同沙撈越開始播放彩色電視，轉播當時喺吉隆坡獨立廣場進行嘅國慶日巡遊。

1980年代以嚟，馬來西亞廣播電視台制作節目能力逐漸提升，TV1同TV2亦喺1987年擁有自己嘅台標。電視台口號係「您嘅忠心朋友」（）喺1987年啟用，之後曾經改為「RTM不斷向前」（），去到2021年改返做「您嘅忠心朋友」。

### 引入數碼電視
馬來西亞新聞部喺2005年宣佈將喺馬來西亞引入數碼電視服務。2006年9月1號-12月31號期間，巴生谷流域地區1,000戶家庭先行測試數碼信號。當時出任馬來西亞新聞部副部長謝寬泰表示，呢次試驗得到「好正面」嘅回饋，例如超過60%參與試驗嘅民眾滿意數碼電視訊號嘅素質，逾88%民眾表示電視影像質素有改善，同時有70%民眾表示聲音質素有改善。

馬來西亞廣播電視將設立三個數碼頻道——RTMi、Muzik Aktif同Arena，另外兩條原有頻道亦會喺數碼信號同步播出。按照重組計劃，馬來西亞廣播電視仲計劃準許州屬同聯邦直轄區設立自家嘅電視頻道，播放本地制作節目。前任馬來西亞新聞部部長阿末沙比里表示，呢個台計劃喺2012年向全馬來西亞推出數碼地面電視服務。不過馬來西亞各間電視台之間存在住創意上嘅差異、馬來西亞寬帶基建有待改進，呢兩個原因令計劃陷入停滯狀態。

2011年3月，馬來西亞廣播電視宣佈未來採用嘅數碼電視制式可能轉為DVB-T2。馬來西亞新聞、通訊及文化部部長萊士雅丁喺2011年3月31號表示，馬來西亞電視將喺2015年終止模擬電視廣播，到時馬來西亞嘅電視台只會提供數碼電視信號節目，為觀眾帶嚟更好質素廣播；而專為東馬來西亞國民而設嘅TVi（即係前面提及到嘅RTMi，依家係TV Okey）就喺同年4月10號喺Astro第180頻道啟播，主要播放沙巴同沙撈越新聞。

馬來西亞全境已經喺2019年10月31號全面終止模擬電視信號。

2020年1月1號開始，RTM各節新聞改版，同時又更換各節新聞片頭動畫、新聞鏡面、片頭音樂（只更換喺TV2播出嘅新聞）、虛擬攝影棚；下晝5點播出嘅《N5》改名做《Berita Wilayah》（地區新聞），《Nasional 8》（8時國家新聞）改名做《Berita Perdana》（主要新聞），原本喺《N5》內播出嘅《沙巴新聞》、《沙撈越新聞》改為喺07:30（沙巴）、07:45（沙撈越）播出。

2020年6月25號夜晚7點45分，（Saluran Berita RTM）開播，並同步啟用全新嘅實景新聞錄影廠。

2021年4月1號朝早10點45分，（Saluran Sukan RTM）開播。同日，本台更換新版台標，並沿用至依家。

## 電台頻道
馬來西亞廣播電視一共設有6條喺馬來西亞全國播出嘅電台頻率，分別係馬來語頻道、、英語頻道、華語頻道愛FM、淡米爾語頻道同埋土著語言頻道。

### 本地
馬來西亞13個州、首都吉隆坡同納閩都設有自己嘅電台。另外，馬來西亞部分城鎮同埋離島都設有地區性電台頻道。

RTM本地電台網絡，以前叫「Radio 3」，係跨越佢哋各自州屬同聯邦轄區為聽眾提供嘅本地化服務。大多數電台由朝早6點到每日半夜運作，喺停工期間同時播放「Nasional FM」嘅聯播節目，例如沙巴 V FM，會喺一夜之間做另一個國家電台網絡做聯播。但係，KL FM係每日24小時營業。

## 電視頻道
馬來西亞廣播電視台擁有六個地面電視頻道同一個網上電視頻道。地面電視頻道包括TV1（馬來語頻道，播放新聞、體育、劇集、訪談類節目同記錄片）、TV2（少數族裔頻道，播放華語、英語、淡米爾語節目，節目內容包括新聞、兒童節目、娛樂、劇集同電影）、（服務對象為沙巴、沙撈越居民，全國播放）、RTM新聞頻道、同。上述頻道都採用數碼制式，喺播放。TV1（高清）、TV2（高清）同TV Okey亦喺Astro播出。網上電視頻道係RTM國會頻道，喺佢自設嘅MyKlik網站播放。1News頻道原本係網上電視頻道，喺2020年1月1號開始轉為VOD制式播放。

根據喺2020年全年進行嘅調查，TV1同TV2總收視率為7%，低過私人機構（首要媒體集團同Astro）擁有嘅電視頻道。

## 其他由馬來西亞廣播電視台擁有嘅網站同頁面

* Kopi Panas
* One News
* RTM Podcast
* Kita kita

## 標誌

Radio Malaya.png|thumb|right|馬來亞廣播電台／馬來西亞廣播電台標誌（1946－1969）

Rtm01.png|thumb|right|第二代標誌 (1969－1978）

RTM.png|第五代標誌 (2004－2021）
RTM s21.png|第六代標誌（2021年至依家）


## 參考
紫荊黨

**紫荊黨**（），係一個喺2020年（香港修例風波事件之後）成立嘅香港建制派（海歸親中派）政黨，公司註冊處喺官方網頁上顯示，呢個政黨喺2020年5月14號成立。呢個政黨部分人唔係香港人，畀人質疑佢哋係咪清楚香港現實情況。

## 創黨人背景
*李山：紫荊黨創黨主席，絲路金融有限公司首席執行官、港區全國政協委員。李山喺清華大學經濟管理學院畢業，係曾任學院院長嘅前國務院總理朱鎔基門生。
*陳健文：卓悅控股董事會主席、中國內蒙古政協委員，徐雨石馬房賽駒「蒙古王」、「從頭越」馬主
*黃秋智：中播控股董事會主席

## 議員同代表
### [[中國人民政治協商會議|全國政協委員]]（[[中國人民政治協商會議全國委員會香港地區委員|特邀香港人士]]）
* 李山（2018 - 2023）

## 各界反應
建制派多名時任香港立法會議員強調，紫荊黨需要贏得立法會議席先至可以證明實力，而中國中央政府亦可能無意改變現有權力天秤。

民主黨副主席林卓廷覺得，紫荊黨只係中國共產黨另一隻「傀儡」。

南華早報嘅評論認為，新成立嘅「紫荊黨」喺成立超過半年後至曝光，係中共要取代現有建制派，有機會將佢哋邊緣化。

余衡方嘅評論認為，紫荊黨代表商界利益，大致上支持北京又喺細節上唔完全一致，對現有建制派不滿，擔心香港營商環境變差令到自己利益受損，要求維持香港嘅資本主義制度。

## 睇埋
*香港新方向

## 參考
熱點 (地質學)

**熱點**（，）喺地質學上係指地球表面長期歷經活躍嘅火山活動地區。約翰·圖佐·威爾遜喺1963年有一種諗法，認為好似喺夏威夷群島咁樣嘅火山鏈係板塊緩慢咁移動時經過地表下一個「固定嘅」熱點而形成。熱點被認為係一股比較熱、狹窄嘅地幔喺地函同地核之間嘅邊界開始向上進行對流而形成，呢啲叫「地函熱柱」（mantle plume）。最新嘅地質學上證據將熱點嘅成因指向海洋地殼隱沒至核幔邊界（Gutenberg discontinuity），海洋地殼因佢密度較細而上升，過程中減壓融熔。地質學家已確認出全球40到50個熱點，最活躍嘅熱點包括夏威夷、留尼旺、黃石、加拉帕戈斯群島、冰島等地。

## 形成

大部分熱點係玄武岩（例如夏威夷熱點、大溪地熱點，因冇撈埋大陸地殻含矽量較多嘅岩石）。當比較少水被困喺地殼，壓力都較低，佢哋比俯衝帶（subduction zone）火山爆炸力低。喺大陸地殼熱點影響嘅地方，岩漿通過大陸地殼上嚟，融化形成流紋岩（rhyolite）。呢啲流紋岩可以形成強烈爆發。例如，黃石火山（Yellowstone Caldera）係由地理歷史上一啲最強力嘅火山爆發形成嘅。但係，當流紋岩完全爆發時，可能會發生玄武岩漿嘅爆發，佢哋穿過相同嘅岩石圈裂隙上嚟。呢種活動一個例子係英屬哥倫比亞嘅 Ilgachuz山脈，佢係由早期粗面岩（trachyte）同流紋岩爆發嘅複雜系列，以及一系列玄武岩熔岩流喺後期擠出嚟而形成。

熱點嘅假設同地函熱柱嘅假設有緊密關係。

## 睇埋
*環太平洋火山帶（Pacific ring of fire）
*地函熱柱

## 參考
國民聯盟

**國民聯盟**（），簡稱**國盟**（PN），係喺2020年馬來西亞政治危機中成立嘅政黨聯盟。喺馬來西亞下議院222席當中佔有113席，由土著團結黨、國民陣線、伊斯蘭黨、砂拉越政黨聯盟同沙巴團結聯盟組成，由慕尤丁出任馬來西亞第八任首相。隨住第16任馬來西亞最高元首蘇丹阿都拉委任慕尤丁為馬來西亞第八任首相，國民聯盟亦隨之成為馬來西亞嘅執政聯盟。2021年，國盟因執政聯盟內部分歧而倒台，國民陣線嘅依斯邁沙比里成為首相，但國盟仍然係執政聯盟入面。

2022年馬來西亞大選，國盟出乎意料噉攞到74席，成為僅次於希望聯盟嘅第二大政黨聯盟。後來喺元首諭令組成團結政府嘅情況下，除咗國盟之外嘅政黨都加入團結政府，代表國盟落台，成為反對派。

土團黨沙巴分部、沙巴立新黨同沙巴進步黨喺選舉期間以「沙巴人民聯盟」名義參選。選舉之後，佢哋遵從元首諭令加入政府，到12月，佢哋退出咗國盟。

## 成員黨

## 州政府

## 國會下議院議席
2022年馬來西亞大選，國民聯盟一共攞到74席，當中土團黨31席；伊斯蘭黨43席。

## 爭議
2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。同時，不斷打擊言論自由、和平集會，並攻擊媒體。

## 參考
字形

**字形**（）喺排版同平面設計，係指字符嘅某特定嘅實際形狀，即係話喺是但一隻編碼系統（例如統一碼）入面，一個基本符號可能有唔同寫法或者唔同樣，而當中某個特定嘅樣就叫字形。

字形係一個電腦排版嘅概念；喺活字印刷，對應嘅係一種叫字粒嘅實物。

## 編碼同字形
喺個別嘅字款，可能唔係個個字形都有編碼。以中日韓書寫系統做例，譬如用一隻日本出嘅字款（臺灣出嘅字款通常冇咁嘅功能），喺 InDesign 打一個 ｢港｣ 字，右下角會係一個 ｢己｣，但係假設用緊嘅係東亞版嘅 InDesign，我哋可以選咗個 ｢港｣ 字再改設定做傳統字，個字右下就變咗 ｢巳｣；兩個字喺編碼上冇變（即係兩個之中有一個可能冇編碼），但係兩個係唔同嘅字形，喺套字款入面係由兩個唔同名嘅函數定義。

喺比較複雜嘅書寫系統，同一個字符可能視乎佢喺個字嘅邊個位會唔同樣，例如喺阿剌伯文，字母 ه（）單丁寫寫 ﻩ，喺字頭寫 ﻫ，喺中間寫 ﻬ，喺尾寫 ﻪ，但係打字嘅時候唔會特別打，即係編碼冇變，但係唔單止要用唔同嘅字形來顯示每個唔同嘅樣，個操作系統仲要䀹住個有家有冇打多咗個字母，要將熒幕上已經顯示咗嘅字形隨時換做第個字形。

## 攷
語言演變

**語言演變**（）係指語言隨時間變化嘅過程。例子可以睇吓潮流用語（啲人作新嘅字或者詞）等嘅現象。

## 概論

語言演變係逐漸嘅：用粵語做例子，2020 年嘅粵語同 1920 年嘅粵語有啲唔同，但依然夠相似，能夠高度互通，2010 年嘅粵語同 1810 年嘅粵語亦都有啲差異，但依然相對細；不過如果攞 1010 年嘅粵語先祖同 2010 年嘅粵語，兩者望落會似唔同嘅語言。

## 機制

### 借詞

## 睇埋
*Relexification
*文化進化
*進化
*色名
*巴別塔

## 文獻
*Wang, W. S. Y., Ke, J., & Minett, J. W. (2004). Computational studies of language evolution (PDF). *Computational linguistics and beyond*, 65-106.
* LAM, S. T. (2017). 淺析明末清初的給予句標記及 畀 字的語法功能和語法化過程: 以木魚書《 花箋記》 和《 二荷花史》 作例 (PDF)，呢篇文睇咗《花箋記》等嘅木魚書，探討明朝嗰時嘅粵語同廿一世紀初粵語喺「畀」嘅運用上有咩分別。

## 引咗

## 拎
*{廣東話達人} 張洪年 粵語變遷 你清楚唔清楚？ 今日懶音 他日隨時變正音
原始印歐語

**原始印歐語**（**Proto-Indo-European language**）係語言學界假想嘅「印歐語系嘅共同祖先」。估計喺超過公元前 2,500 年嗰陣存在過。

## 音系

* **短[[元音]]** 。
* **長元音** ; 有時用冒號 (:) 代替長音號指示元音長度 ()。
* **[[雙元音]]** 
* 輔音音位嘅元音同位異音: 。
* 其他長元音可能已經通過補償延長出現响原始語言度: 。
* 音位  同普適符號 (或者  ) 表示咗三個“喉音”音位：中性喉音、a-音色喉音同 o-音色喉音，即係e喺所有H之前會變長, h₂之前會變成ā, h₃之前會變成ō。因此，雖然語言學家無法肯定呢三個喉音係點讀，而唔同嘅語言學家嘅講法都唔同，不過佢哋知道h₁唔會改變e而估計係[ç~χʲ~x]，h₂要擘大個口讀而估計係[χ]，而h₃帶有唇音化，大概係[xʷ~χʷ]。
巨洞冒險

《**巨洞冒險**》（**Colossal Cave Adventure**）係 1975 年至 1977 年間出嘅一隻冒險遊戲。

類:Linux遊戲
類:Atari遊戲
類:冒險遊戲
高佬先生

《**高佬先生**》（）係1989年上畫嘅一套英國喜劇電影，由謝夫高布林、愛瑪湯遜同路雲艾堅遜領銜主演，導演係。
迷途花生醬

《**迷途花生醬**》（）係一部2019年8月上畫嘅美國電影，呢套片由沙拉保夫、澤哥沙根、狄高達莊遜、布魯斯丹領銜主演，導演係Tyler Nilson同埋Michael Schwartz。

## 演員
*沙拉保夫 飾 Tyler
*澤哥沙根 飾 Zak
*狄高達莊遜 飾 Eleanor
*布魯斯丹 飾 Carl
*Jon Bernthal 飾 Mark
*Thomas Haden Church 飾 Clint / The Salt Water Redneck
*尊鶴基斯 飾 Duncan
*Yelawolf 飾 Ratboy
*Mick Foley 飾 Jacob
*Wayne Dehart 飾 Jasper John

## 參考

## 出面網頁
*迷途花生醬 - IMDb
*The Peanut Butter Falcon - Rotten Tomatoes
*
*迷途花生醬 - WMOOV電影
在星空盡頭等你

《**在星空盡頭等你**》（）係2020年推出嘅一套英國電影，套戲由哥連費夫同史丹利杜斯領銜主演，導演哈利麥昆。

## 演員
*哥連費夫 飾 Sam
*史丹利杜斯 飾 Tusker Mulliner
*占士德雷霍士 飾 Tim
*Pippa Haywood 飾 Lilly
*Sarah Woodward 飾 Sue

## 睇埋
*《斷背山》
*《愛，不悔》

## 參考

## 出面網頁
*在星空盡頭等你- WMOOV電影
實證

**實證**（）係指用感官感受得到、俾一個人用嚟評定某啲陳述係咪符合現實嘅資訊，係科學方法嘅基礎。

## 睇埋
*科學
*科學方法
*可否證度
毛球定理

喺代數拓撲入面，**毛球定理**（，喺歐洲有時會叫做**刺蝟定理** hedgehog theorem）指出，喺偶數維度嘅n-球面上面唔存在無零點嘅連續向量場。

## 參考
Dem beat

**Dem beat**係一樣發源於香港中文大學嘅大學校園文化，個字嘅來源可能係「Demonstration of beat」，係指有節奏噉拍手𨂽腳，甚至加上其他身體動作，並同時嗌口號嘅行爲。一般係喺爲支莊或者搞活動嗰陣宣傳，或者O camp入面會dem beat。

喺香港大學都有類似嘅文化，但係就叫做「Cheers」，風格上比較偏向嚴肅。香港城市大學亦都有類似嘅Dem beat文化。

## 參考
潘玲玲

**潘玲玲**（，）係新加坡女演員，祖籍潮州。

## 演藝經歷
1988年，潘玲玲喺新廣（新傳媒前身）嘅第8屆演員訓練班畢業，之後就加入咗電視台成為全職演員。

## 個人生活
潘玲玲從來唔拍接吻等親密場面，例如佢雖然曾經被選中演出成龍電影《重案組》，但就因為拒絕喺戲入面同成龍接吻而被刪減鏡頭。不過，佢喺2021年《神秘嘉賓》訪問李南星嘅一集，提到拍《百萬寶》嗰陣，如果李南星話要錫佢可以接受，點知李南星反而同導演講話唔使。

1996年，佢同黃世南結婚，之後生咗兩個仔。

2013年，潘玲玲接受咗切除乳房囊腫嘅手術，因此喺娛樂圈暫時休息三個月 。

## 演出
### 電視劇
*2006年：《百萬寶》
*2008年：《小娘惹》
*2011年：《破天網》
*2012年：《星洲之夜》
*2014年：《118》
*2015年：《絕世好工》
*2018年：《不平凡的平凡》

### 電影
* 1993年：《重案組》

## 參考
基數

數學入面，一個集嘅**基數**（）簡單嚟講就係個集入面嘅元素數量。例如空集\varnothing嘅基數係0，\{2,4,6\}嘅基數就係3咁樣。
張量代數

喺抽象代數入面，一個向量空間V嘅張量代數係V嘅所有階嘅向量配以張量積所形成嘅代數，通常用T(V)或者T^{\bullet}V嚟表示。
泛函

數學入面，**泛函**係一種特別嘅函數，佢嘅定義域係由一拃函數組成嘅函數空間，值域就係實數或者複數，所以可以話佢係「函數嘅函數」。
羣同構

喺抽象代數入面，**羣同構**係兩個羣之間嘅一個函數，佢提供咗兩個羣嘅元素之間嘅一一對應，同時保持到羣嘅結構。
In My Blood

**In My Blood**可以係：
* In My Blood (Black Stone Cherry嘅歌)
* In My Blood (沙恩曼特斯嘅歌)
* In My Blood (The Veronicas嘅歌)
Stitch

**Stitch**或者**Stitches**可以係：

## 音樂
* Stitches (唱碟)
* Stitches (Orgy嘅歌)
* Stitches (沙恩曼特斯嘅歌)
* Stitches (周國賢專輯)

## 電影
* Stitches (1985年電影)
* Stitches (2011年電影)
* Stitches (2012年電影)
* Stitches (2019年電影)

## 其他
* Stitch (漫畫)
* Stitch (迪士尼)
阿都拉薩·巴金達

**阿都拉薩·巴金達**（，）曾擔任馬來西亞副首相納吉阿都拉薩嘅助理。

2006年，阿都拉薩·巴金達被控唆使謀殺嚟自蒙古嘅女子阿爾丹杜雅·沙麗布（Altantuya Shaariibuu）。2008年10月31號，佢因證據唔夠而畀馬來西亞高等法院判無罪。

## 睇埋
*

## 參考
吳奇壎

**吳奇壎**係東華三院學務總主任，有時會代表東華三院嘅教育工作會見傳媒，亦因為東華三院旗下多間學校入面嘅校園欺凌事件，而得到傳媒一啲嘅關注。佢1966年喺創與興書院幼稚園部畢業。

## 教育生涯
佢曾經做過佛教善德英文中學嘅校長，亦做過香港中文大學校友校長會第一屆主席。喺佛教善德英文中學離任之後，佢喺2004年去咗林大輝中學做校長，直至2011年離任。

## 政治立場同爭議
佢係香港親中派支持者，曾經公開讚賞備受假新聞爭議嘅《大公報》。

### 處理東華三院旗下學校校內投訴而備受爭議
2019年，東華三院李東海小學教師林麗棠喺校內墮樓身亡，引起唔少社會關注，有唔少報導提及林麗棠當時收到校長羅婉儀嘅欺凌。林麗棠生前曾經向東華三院總部投訴，但吳奇壎嘅下屬就接見林麗棠前後均有致電羅婉儀，而林麗棠並唔係唯一一個被校長欺凌嘅老師。事後，吳奇壎承認投訴制度唔健全，自己未有意識問題嚴重。雖然事後東華三院有所跟進，但就有評論認為，呢啲都係以林麗棠嘅性命換返嚟。

### 製作被指抹黑香港社運人士教材
東華三院喺2020年底推出《國安教育參考資源套》，由吳奇壎做顧問，一面倒緊隨官方嘅說法，話2019－2020年反修例運動等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。有學者就批評，分裂國家、顛覆政權、進行恐怖活動等指控，根本毫無證據，反而國安法成為咗當權者鎮壓人民權利嘅工具，而呢套教材內容就好偏頗。

## 參考
超強颱風舒力基 (2021年)

**超強颱風舒力基**（，國際編號：**2102**，聯合颱風警報中心：**WP022021**）係2021年太平洋颱風季第2個被命名嘅風暴。
昆頓塔倫天奴：鬼才的血與夢

《**昆頓塔倫天奴：鬼才的血與夢**》（）係2019年由Tara Wood所導演嘅一套美國紀錄片，呢套片紀錄咗製片人昆頓塔倫天奴嘅一生，上畫日期係2019年10月21號。

## 演員
*森姆積遜
*添羅夫
*珍妮花積遜李
*戴安古嘉
*卻羅素
*基斯托夫華薩
*占美霍士
*劉玉玲
*布魯斯丹
*羅拔科士打
*
*伊利羅夫
*米高密臣
*史達絲舒亞
*史葛史匹格
*
*

## 參考

## 出面網頁
* Official website
* *[https://www.imdb.com/title/tt4329810/ QT8: The First Eight]* on Internet Movie DataBase
* *[https://www.rottentomatoes.com/m/qt8_the_first_eight QT8: The First Eight]* on Rotten Tomatoes
*
愛國者治港

**愛國者治港**，係指只係畀擁護中國共產黨和中華人民共和國政權嘅人去管治香港。

呢個詞彙係由中共已故第二代領導核心鄧小平率先提出，之後中共中央總書記習近平喺2021年1月27號聽取香港行政長官林鄭月娥述職嗰陣再次強調，講到「要確保『一國兩制』實踐行穩致遠，必須始終堅持『愛國者治港』。」。

同年2月22號，國務院港澳辦主任夏寶龍為「愛國者治港」定落三大標準：
#必然真心維護國家主權、安全、發展利益，唔從事危害國家主權安全嘅活動
#尊重同維護國家嘅根本制度同特區憲制秩序，唔能損害中國共產黨領導嘅社會主義制度；
#全力維護香港嘅繁榮穩定

同年3月11號，習近平當局用落實「愛國者治港」做理由，由全國人民代表大會通過《全國人民代表大會關於完善香港特別行政區選舉制度的決定》，大幅削減香港選舉嘅西方民主程度，確保中共當局眼中嘅「愛國者」（呢度係指親中陣營）可以佔據議會嘅絕大多數議席。香港政府之後為人大嘅決定搞本地立法，同年5月27號由香港立法會通過《完善選舉制度條例草案》。

## 參考
全民國家安全教育日

**全民國家安全教育日（National Security Education Day）**，係中華人民共和國嘅主題日，定喺每年4月15號，主題係增強全民嘅國家安全意識。

呢日係2015年7月1號全國人大常委會通過《中華人民共和國國家安全法》第14條規定而定立嘅，同年開始實施。

2020年全國人大常委會未經香港人同意而強行通過《香港國安法》後，喺香港實施，2021年4月15號係《香港國安法》實施後第一個「全民國家安全教育日」，所以畀港府大力宣傳，口號係「國家安全　護我家園」。

## 簡介
2015年7月1號，第12屆全國人大常委會第15次會議通過《中華人民共和國國家安全法》，將每年4月15號定為「全民國家安全教育日」。

## 出面網頁
*全民國家安全教育日
*
*
可除羣

喺羣論入面，**可除羣**係一種交換羣，入面「每一個元素都可以除以任意一個正整數」，或者準確啲黎講，對羣G入面嘅任何一個元素a，同埋任何一個正整數n，都存在一個元素b\in G符合nb=a，呢到nb嘅意思係n個b加埋一齊。
Zermelo-Fraenkel集合論

喺數學入面，**Zermelo-Fraenkel集合論**係一種喺二十世紀初期提出嘅公理系統，係一個無悖論嘅系統，亦即係話，類似羅素悖論呢啲奇怪嘅現像唔會係Zermelo-Fraenkel集合論入面出現。呢個集合論係以數學家Ernst Zermelo同Abraham Fraenkel命名嘅。
Zorn引理

**Zorn's引理**，又叫**Kuratowski–Zorn引理**，係集合論入面一條定理，佢話如果一個偏序集入面每一條鏈都有上界，咁呢個偏序集入面有最少一個極大元素。
OD

OD或Od或oD或od可以係：
## 藥物
* Overdose，過量服食藥物

## 航空
*馬印航空嘅IATA代碼

## 其他
*od，一個Unix指令
莫西子詩

**莫西子詩**（），漢名**莫春林**，係中國大陸彝族音樂人、歌手，喺四川涼山州出世。2008年，寫咗歌《不要怕》，後嚟被彝族山鷹組合成員瓦其依合收錄喺佢出嘅個人唱碟《黑鷹之夢》入面。2014年，喺《中國好歌曲》演唱為俞心樵詩作《要死就一定要死在你手裏》譜曲嘅歌攞到導師好評，並紅咗。同年9月1號，發行第一張個人唱碟《原野》。

## 音樂作品
### 唱碟

### 單曲

### 幫人哋寫

## 參考
潘越雲

**潘越雲**（；），本名**潘月雲**，係臺灣女歌手，喺臺灣高雄出世。

## 生平
潘越雲喺17歲嗰陣父母雙亡，之後佢開始半工半讀自力更生。喺打工嗰陣，佢去當地餐廳駐唱，並因此被滾石唱片創辦者段氏兄弟發掘帶去臺北正式展開歌唱事業。

## 音樂作品
### 大碟

### 翻唱唱碟

### 精選集

### 復刻唱碟

### 細碟

### 原聲帶

### 合輯

## 著作
### 口述傳記
*2006年，《潘越雲：淡水情歌》，李美鵑、潘越雲、鍾士為，臺灣：天下文化，ISBN 986-417-740-0。

## 得獎紀錄

## 參考

## 連出去
* 
*
City of Stars

《**City of Stars**》係賴恩高斯寧同愛瑪史東喺電影《星聲夢裡人》入面唱嘅歌，該曲同時係電影嘅主題曲，由Justin Hurwitz作曲、Pasek and Paul作詞。隻歌攞到第74屆金球獎最佳原創歌。

## 背景
該單曲由Damien Chazelle喺哈佛大學嘅同班同學Justin Hurwitz編排；曲先前都為過查澤雷嘅兩部電影創作曲目。該配樂歌詞係由Pasek and Paul寫。

## 獎

## 銷售認證

## 參考

## 連出去
*
因為愛情

**因為愛情**可以係：

*同名歌《因為愛情 (歌)》：由陳奕迅、王菲合唱。

*同名系列電影：
**因為愛情 (電影)：2017年上映嘅愛情喜劇電影，環球映畫（北京）數碼科技有限公司出品。

*同名系列電視劇，由上海華萍影視文化傳媒有限公司出品：
**因為愛情 (2013年電視劇)：《因為愛情有多美》、《因為愛情有晴天》
**因為愛情 (2014年電視劇)：《因為愛情有奇蹟》、《因為愛情有奇緣》
**因為愛情 (2016年電視劇)：《因為愛情有幸福》

*同名電視節目《因為愛情 (電視節目)》：2022年香港無綫電視節目
因為愛情 (歌)

《**因為愛情**》係香港歌手王菲同陳奕迅合唱嘅一隻男女對唱單曲，係王菲前夫李亞鵬同徐靜蕾主演嘅電影《將愛情進行到底》嘅主題曲。隻歌出咗之後攞得唔少獎。法國樂隊FD5將呢隻歌翻譯做法文歌《A Force De T'aimer》去唱。

## 得獎記錄

## 翻唱

## 參考

## 連出去
*《因為愛情》官方MV
非池中 (音樂廠牌)

**非池中**（Musician Hong Kong Ltd）係一個香港環球唱片旗下，已經無再運作嘅音樂廠牌。1996年1月29號廠牌成立嗰陣，仲搞咗一個開幕派對。當時係香港環球唱片嘅負責人陳少寶為劉以達開設，畀佢製作個人唱片同埋為胡蓓蔚監製，陳少寶喺2014年訪問嘅時候，話過自己當時就係想將非池中做成香港嘅魔岩唱片。

之後，非池中亦代理過中國歌手鄭鈞嘅專輯，又試過幫軟硬天師同達明一派重組，但最終就只有達明一派短暫復合。

劉以達自己嘅《麻木》同埋胡蓓蔚嘅大碟獲得口碑，黃貫中、丁菲飛同林海峰亦曾經有專輯以非池中嘅名義發行，但係廠牌難以盈利，最後廠牌關閉。

## 參考
非池中

**非池中**可以指：
*非池中藝術網－台灣以報導藝術新聞為主嘅網站
*非池中 (音樂廠牌)－一個由香港環球唱片創立，已經無咗運作嘅音樂廠牌
CE

CE或Ce或cE或ce可以指：

## 教育
* 香港中學會考

## 商業
* CE標誌：歐洲合格認證

## 政治
* 行政長官（）

## 其他
* 公元（）
第一博弈者同第二博弈者贏

**第一博弈者贏**（**first-player win**）同**第二博弈者贏**（**second-player win**）係博弈論上嘅兩個相關概念。想像一場博弈，場博弈決定性（冇隨機性）、完全資訊、有兩位博弈者輪流做決策（例如係國際象棋）。如果話呢場博弈係「第一博弈者贏」，即係話第一位行嘅博弈者有方法（一串特定嘅選擇）可以保證自己實贏，而同一道理，如果話呢場博弈係「第二博弈者贏」，即係話第二位行嘅博弈者有方法（一串特定嘅選擇）可以保證自己實贏。

## 攷
大亞灣核電廠

**大亞灣核電廠**喺中國廣東省深圳市大鵬新區大鵬半島，係中華人民共和國建成嘅第二座核電站，距離香港市區大概50公里。間廠由香港嘅中華電力同廣東核電投資有限公司持有，1994年開始營運，亦係中國首座用國外技術同埋資金建設嘅核電站。另外，喺大亞灣核電站側邊，亦有嶺澳核電站，兩者共同組成一個大型核電基地。

## 供電情況
呢個核電廠每年發電量超過150億千瓦時，同時向香港同廣東供電。香港嘅中華電力購買當中嘅七成電量。喺2014年底至2023年間，佢哋輸港核電量嘅比例，會提升到佔佢總輸出量嘅八成。

## 持股資料
* 香港中華電力 - 25%
* 廣東核電投資有限公司 - 75% 

## 爭議
### 核電安全問題
大亞灣核電廠自設立以來，就因為核電安全問題備受批評。其中創辦《明報》嘅香港文人金庸，就曾經喺《明報》發表多篇社評積極反對，又話萬一發生事故，香港就會變成「死港」。一向反核嘅時事評論員黃世澤亦批評，香港政府一直喺大亞灣核電廠嘅問題上，無足夠措施保障香港人。

### 氚排放超標問題
2021年4月，日本公佈處理福島第一發電廠淨化後核廢水嘅處理方法，決定將廢水稀釋後排入大海，稀釋後每年最多排放22兆貝克嘅液態氚，濃度亦會稀釋到每升1500貝克，即係世衛飲用水標準嘅七分一。香港核學會主席陸炳林指，日本公佈嘅做法其實對人體影響唔大，但消息公佈後就引嚟中國外交部嘅攻擊。不過，《眾新聞》翻查資料，發現中國現存49座核電機組，同樣有將核廢水倒落大海。其中大亞灣核電站放射性物質「氚」的排放上限，甚至比日本福島嘅排放標準高出十倍，亦即係超出世衛飲用水標準。

## 參考
正東唱片

**正東唱片**（）係香港一間執咗笠嘅唱片公司，成立時係寶麗金唱片嘅附屬公司，但當時運作獨立於香港寶麗金唱片，版權管理方面亦有自己嘅正東音樂版權有限公司（）。

## 歷史
1996年，當時仲喺華納工作嘅黃柏高同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。

2002年，黃柏高宣佈離開正東，成立金牌娛樂，正東唱片由獨立運作變成環球唱片嘅一個牌子。

2008年，正東音樂版權有限公司解散。

2017年，正東唱片正式執笠，旗下歌手都轉去環球唱片旗下。

## 參考
灣仔碼頭

，全稱**灣仔渡輪碼頭**（），係香港一個渡輪碼頭，喺香港島灣仔海旁，近香港會議展覽中心。灣仔碼頭依家設有1條天星小輪航線，來往灣仔同尖沙咀天星碼頭。

由於新灣仔碼頭所在位置喺原本維多利亞港海面，所以區議會分界上，佢入口同西面海岸屬於軒尼詩選區，而東面同北面海岸屬於愛群選區。

## 鄰近

* 金紫荊廣場
* 香港會議展覽中心
* 中環廣場
* 鷹君中心
* 萬麗海景酒店
* 海景中心
* 灣仔運動場

* 新鴻基中心
* 港灣道體育館
* 菲林明道
* 會議道
* 杜老誌道
* 維多利亞港
機動三輪車

**機動三輪車**（）係一種特殊嘅交通工具，佢哋多數都以電單車改，仲有其他電單車廠出。

## 主要用途
機動三輪車通常畀當作貨車同出租車（出租車即係香港本地嘅的士，不過並非所有的士都嗌出租車，譬如Uber）使用，甚至某啲車款唔使考車牌都可以揸，譬如農業用途嘅貨車產品。

## 睇埋
*人力車
*電單車
*三輪車

## 註解

## 參考

## 出面網頁
*第七章電單車及機動三輪車駕駛人須知 - 運輸署
P牌女議員

《**P牌女議員**》（，直譯《**出師表**》），係2020年韓國KBS劇集，由林珍娜、朴成勳主演。故仔講位份份工都做得唔長嘅女主角，誤打誤撞當選咗區議員嘅歷程。

香港免費電視頻道ViuTV喺2021年4月14號到5月14號逢禮拜一到五晚20:30－21:30播出。

## 演員
### 主要角色
*林珍娜（Nana） 飾 具世拉
*朴成勳	 飾 徐孔明
*劉多仁	 飾 尹熙秀
*韓俊宇	 飾 金珉載
*安內相	 飾 曹孟德
### 其他角色
*安吉強	 飾 具英泰
*張慧珍	 飾 金三淑
*金美秀	 飾 權裕英
*申度賢	 飾 張韓非

## 註

## 電視節目變遷
P牌

**P牌**，正式名**暫准駕駛執照**（**Probationary driving licence**），係香港運輸署對新牌仔發出嘅一種特殊車牌，考完學牌頭12個月攞住。

## 文化
喺香港，「P牌」亦做咗對「新仔」嘅其中一個稱呼。
熱身運動

**熱身運動**（）係運動或比賽之前，幫助身體能夠適應劇烈活動嘅準備動作，目的係令到人體逐漸從靜止狀態過渡到運動狀態；能夠令到心跳加速同提升少少體溫，增加全身同肌肉嘅血液循環，令關節更加靈活，提升運動表現同避免受傷，熱身通常只需要五至十分鐘。

熱身主要分為靜態熱身同動態熱身，靜態熱身以拉筋為主，動態熱身，以慢跑小跳、轉動身體等為主。熱身只要做到身體出少少汗，關節伸展，輕微活動就可以。

## 要點
*運動量要由慢到快直至出少少汗為止。
*唔好太劇烈，以免引致疲勞。
*熱身運動最好包括輕微身體活動同拉筋。
*熱身運動亦應該包括將要進行嘅技術動作。
*熱身運動嘅次序最好係：輕微身體活動 → 拉筋 → 技術動作練習 
*天氣凍嗰陣，熱身運動時間應該加長到廿分鐘。
*熱身到輕微出汗之前唔應該太快除咗運動外套同長褲，因為會妨礙熱身效果。

## 熱身運動嘅好處
*加速心臟嘅收縮，提高搏血量，加速血液循環工作，為肌肉工作做好準備。
*體溫升高，增加肌肉嘅彈性，防止強烈運動肌肉受傷。
*令到關節嘅活動增加，增加潤滑液，減少運動時關節嘅摩擦。
*心理做好準備，開始運動。
*調節呼吸系統，以適應運動嗰陣身體對氧氣嘅需求。

## 唔做熱身嘅害處
如果運動之前唔做熱身，會有好多害處，包括以下：
*肌肉嘅溫度冇增加，血液循環比較差，容易令到肌肉拉傷。
*肌肉收縮速度同收縮力弱，易抽筋。
*因為耐黏性降低而增加肌肉效率，令到營養元素供應冇咁好，排除體內廢物冇咁暢順，新陳代謝效率低。
*中性刺激物嘅快速反應弱，影響鍛煉效果。
*協調性差。
*心臟呼吸系統效率減弱，包括強化血紅素中氧氣嘅結合，唔能夠改善有氧新陳代謝；唔能夠增加肺嘅血流量；唔能夠增加組織中嘅氧氣交換，因為血紅素喺溫度較高嘅時候，會提供比較多氧氣。

## 睇埋
*緩和運動

## 參考
圖博弈論

**圖博弈論**（**graphical game theory**）係指博弈論當中用圖嚟表示博弈嘅做法，相對於正則形式博弈（normal-form game）。
亞羅士打電訊塔

**亞羅士打電訊塔**（）係馬來西亞吉打州亞羅士打市一座塔，塔高165.5米（543英尺），1997年起完當時係世界第16高塔，依家排第19。

亞羅士打電訊塔耗資約4000萬令吉嚟起，主要作為通訊塔用途，開放畀遊客參觀同埋喺嗰度食嘢。亞羅士打電訊塔喺1997年8月14號由時任首相馬哈迪主持開幕儀式。亞羅士打電訊塔亦係亞羅士打市地標。

類:馬來西亞嘅建築
豐盛港

**豐盛港**（爪夷文：**مرسيڠ**）係馬來西亞柔佛州東北面一個小區，距離新山市中心大約128公里。

## 地理

豐盛港面積有2,836.6km²，市鎮面積就有761km²。2010年總人口70,894。

## 政區
*Bandar Mersing
*Mersing Kanan
*Bandar Endau
*Jemaluang
*Tenggaroh
*FELDA Nitar

## 巫金
豐盛港一共有10個巫金。 
*Mukim Mersing 
*Mukim Triang 
*Mukim Tenglu 
*Mukim Penyabong 
*Mukim Tenggaroh 
*Mukim Jemaluang 
*Mukim Pulau-Pulau
*Mukim Padang Endau
*Mukim Sembrong
*Mukim Lenggor

## 氣候

## 參考
劉若寶

**劉若寶**（，），係香港女模特兒，2013年出道，‎亦有參與影視演出，2020年憑參加ViuTV真人騷選秀節目《全民造星III》出名，最後晉身40強後被淘汰。

2021年，劉若寶以「踢館者」身份中途加入英皇娛樂搞嘅「冤枉新秀訓練營」，最後攞到冠軍。

## 演出
### 電視劇（[[ViuTV]]）
*2024年：《絲絲》 飾 Apple

### 電視節目（[[ViuTV]]）
*2020年：《全民造星III》參賽者
*2020年：《轉機 ON AIR》第14集嘉賓
*2021年：《囝囝女女730》造星囝女
*2021年：《考有Feel》主持助理（考靚）
*2021年：《水著考有Feel》主持助理（考靚）
*2022年：《天生食材必有用》 第5集嘉賓
*2023年：《正一廣東話》第9集嘉賓
*2025年：《我要爆Show》第11集嘉賓

### 電影
*2020年：《我的筍盤男友》 飾 Katy
*2024年：《破·地獄》 飾 朱太太
*未上畫：《分手專家》

### [[音樂錄像|MV]]
*2021年：李浩軒《同班車的約定》

## 參考

## 出面網頁
*
*
任寶兒

**任寶兒**（，），係香港女模特兒同演員。就讀香港理工大學，有一名男友，憑住健康嘅小麥膚色而畀網民留意，佢嘅Instagram有超過10萬個追蹤者。

## 演出
### 電視節目（[[ViuTV]]）
*2021年：《考有Feel》主持助理（考正）
*2021年：《水著考有Feel》主持助理（考正）

## 參考

## 出面網頁
*
*
質理想

喺環論入面，**質理想**係一種理想，推廣咗質數嘅概念，並且保留咗好多質數有嘅性質。
Emerson, Lake & Palmer

**Emerson, Lake & Palmer**係英國嘅前衛搖滾樂團，由基夫愛默生 （鍵盤手）、Greg Lake （結他手、低音結他手、主唱）同埋Carl Palmer （鼓手）。 喺70年代，樂團賣超過3500萬張嘅唱碟並搞過幾場大型演唱會。

## 音樂作品

**錄音室唱碟**
**[[Emerson, Lake & Palmer (唱碟)|Emerson, Lake & Palmer]]* (1970)
**[[Tarkus]]* (1971)
**[[Pictures at an Exhibition (Emerson, Lake & Palmer唱碟)|Pictures at an Exhibition]]* (1971, live)
**[[Trilogy (Emerson, Lake & Palmer唱碟)|Trilogy]]* (1972)
**[[Brain Salad Surgery]]* (1973)
**[[Works Volume 1]]* (1977)
**[[Works Volume 2]]* (1977)
**[[Love Beach]]* (1978)
**[[Black Moon (唱碟)|Black Moon]]* (1992)
**[[In the Hot Seat]]* (1994)

## 參考

## 延伸閱讀
* 
* 

## 連出去
*
*
*
Wiz Khalifa

**Cameron Jibril Thomaz**（），藝名為**Wiz Khalifa**，係美國饒舌歌手、歌手、詞曲作家同演員。佢喺美國賓夕法尼亞州匹茲堡出道。佢喺2006年出咗首張唱碟《Show and Prove》，並喺2007年簽約華納兄弟唱片公司。2008年，佢歐陸舞曲風格單曲《Say Yeah》，被播並上咗Rhythmic頭四十好（Rhythmic Top 40）同熱門Rap歌（Hot Rap Tracks）榜。佢同華納兄弟停止合作，並喺2009年11月出咗第二張唱碟《Deal or No Deal》。佢喺2010年4月出咗混音帶《Kush and Orange Juice》，之後佢同大西洋唱片公司簽約。佢同大西洋唱片合作嘅隻單曲《Black and Yellow》上咗公告牌百強單曲榜頭名。佢喺2011年3月29號出咗該廠牌下嘅首張唱碟《Rolling Papers》。

## 音樂作品

**[[Show and Prove]]* (2006)
**[[Deal or No Deal (唱碟)|Deal or No Deal]]* (2009)
**[[Rolling Papers (Wiz Khalifa唱碟)|Rolling Papers]]* (2011)
**[[Mac & Devin Go to High School (原聲帶)|Mac & Devin Go to High School]]* （同Snoop Dogg） (2011)
**[[O.N.I.F.C.]]* (2012)
**[[Blacc Hollywood]]* (2014)
**[[Rolling Papers 2]]* (2018)

## 參考

## 連出去

* 
* Wiz Khalifa at MTV
*
KZ·譚定安 (專輯)

《**KZ·譚定安**》係菲律賓歌手KZ·譚定安嘅第一張兼同名唱碟，喺2013年5月3號由Star Music發行。呢張唱碟大部分都係原創歌，亦都有少部分係翻唱歌。

## 曲目
曲目資料嚟自：

## 參考
GALA樂隊

**GALA樂隊**係中國男子樂隊，喺2004年1月2號組。2004年3月出《Young for you》唱碟，喺2011年底搞嘅中國搖滾迷笛獎度攞到「年度單曲」獎。2012年第12屆音樂風雲榜頒獎典禮，GALA樂隊憑住《追夢赤子心》唱碟攞到5項提名，並最終攞到「年度最佳搖滾樂隊」 「年度最佳搖滾專輯」 「年度最佳搖滾單曲」三項大獎 ，同年攞到華語金曲獎盛典「年度最佳新樂隊」嘅獎，《追夢赤子心》都喺2013年被湖南衛視選騷節目《快樂男聲》改編做主題曲。
2017年1月，GALA樂隊簽約索尼，並出全新單曲《新生》。

## 樂隊成員
2014年至依家：蘇朵（主唱）、石亮（低音電結他）、蘇依拉（鍵盤）、于政（鼓手）

## 唱碟
### 錄音室唱碟
* 2004年3月：《Young For You》
*2011年3月24號：《追夢赤子心》 

### 細碟
* 2008年6月：《GALA Young For You 2004-2008》

## 單曲
* 《新生》，單曲，2017年1月
* 《你就是夢想（與吳莫愁合唱）》，單曲，2015年5月
* 《點豆豆》，單曲，2014年11月
* 《征服太平洋》，單曲，2014年10月
* 《我絕對不能失去你》，單曲，2014年10月
* 《海盜》，單曲，2014年10月
* 《被遺忘的名字》，單曲，2014年10月
* 《把仇恨化成愛一生不休（網絡遊戲《斬仙》斬仙同名主題曲）》，單曲，2014年3月
* 《雪白透亮》（電影《楊梅洲》主題曲），單曲，2014年3月
* 《知音難覓》，單曲，2012年10月
* 《出道四年》，單曲，2011年1月2日
* 《飛行員之歌》，單曲，2010年12月3日
* 《水手公園》，單曲，2010年

## 得獎記錄
* 第三屆中國搖滾迷笛獎，《追夢赤子心》攞到最佳年度搖滾歌曲
* 2012年豆瓣阿比鹿音樂獎年度流行音樂人
* 2012年豆瓣阿比鹿音樂獎年度單曲《追夢赤子心》
* 2012年華語金曲獎年度最佳新樂隊/組合
* 第十二屆音樂風雲榜年度盛典最佳搖滾樂隊
* 第十二屆音樂風雲榜年度盛典最佳搖滾專輯
* 第十二屆音樂風雲榜年度盛典最佳搖滾單曲

## 參考

## 連出去
* 
* 
*
李谷一

**李谷一**（），原名**李滇惠**、**李谷貽**，係湖南長沙人，中國歌唱藝術家、一級演員，享受國務院特殊津貼。佢被中國文化部批准做優秀專家。中國共產黨黨員、中國民主同盟盟員。

## 屋企
佢第一個老公係音樂家金鐵霖。第二個老公肖卓能係中華人民共和國開國大將肖勁光個仔，李谷一同佢有一個女叫肖一。肖卓能喺2020年5月29號過世。

## 獎同榮譽
1988年，被有權威性嘅美國傳記協會列入《世界傑出人物人名錄》。 

1996年，攞到美國傳記研究所頒發的「世界藝術家成就獎」嘅金獎。 

1999年，攞到CCTV-MTV（中國中央電視臺同美國音樂電視網 MTV）頒嘅「終身成就獎」。 

## 註

## 參考
蘇凱倫

**蘇凱倫**（，）係香港女藝人，2021年做咗太陽娛樂旗下藝人，同年憑參加ViuTV戲劇節目《YOLO的練習曲》而開始畀人認識，2023年用歌手身份正式出道。

## 簡歷
蘇凱倫自細鍾意歡中國舞同鋼琴，後嚟踏入演藝行業，用演員同模特兒嘅身份遊走喺各種廣告同影視媒體。佢參與過幾套音樂作品拍攝，曾經參演AGA 《Miss u Goodbye》MV，並喺2020年出演ViuTV嘅節目《YOLO的練習曲》。

蘇凱倫喺2023年正式用歌手身份出道，推出頭一隻支單曲《中二宅急便》。

## 音樂作品
### 單曲

### 派台歌曲成績

*（*）上緊榜
*（-）未能上榜
*（×）冇派去呢個台

## 演出
### 電視節目（[[ViuTV]]）
*2021年：《YOLO的練習曲》 飾 Helen

### 演唱會
* Tone Music Festival 2023

### [[音樂影片|MV]]
*盧華 Lowa - 半漫遊世界、世界For Love
*AGA江海迦 - Miss u Goodbye

## 獎項
;2023年度
* - 勁爆新人

## 參考

## 出面網頁
*
*蘇凱倫嘅YouTube Channel
極大理想

喺環論入面，**極大理想**係一個理想，佢喺所有真理想之中係極大嘅（以子集關係嚟講）。換句話講，佢同成個環中間𠓼唔到其他理想入去。
草東沒有派對

**草東沒有派對**（）係臺灣嘅另類搖滾樂團，喺2012年成團，有4個成員。2016年3月出第一張專輯《醜奴兒》被注目同攞到唔同嘅獎，包括第28屆金曲獎最佳樂團等幾項大獎。2017年，因主唱巫堵、低音電結他手世暄兵役，暫時休團。2018年復出並展開全球巡演。

## 經歷
最初時嘅團名係「**草東街派對**」，由幾位玩團又鍾意去草東街同山上晃嘅年輕人組成。團名來源「草東街」係喺臺北陽明山嘅街道名。之後，經歷一啲成長過程入面必經嘅難題同無奈嘅人事變動後，留低嘅團員決定以「草東沒有派對」呢個團名繼續音樂旅程，而呢個亦係成個樂團風格發展嘅轉捩點。

2021年10月30號，鼓手蔡憶凡喺臺北市一間防疫旅館隔離檢疫嗰陣被發現喺房入面死咗，終年26歲，死因仍有待調查。

## 音樂作品
### 限量100張手工EP

### 錄音室唱碟

### 遊戲原聲帶

### 單曲

## 演出經歷
巡迴演唱會

2019 音樂節世界巡迴演出


## 得獎紀錄

## 參考

## 連出去
*
*草東沒有派對嘅Instagram帳戶
*草東沒有派對嘅StreetVoice專頁
*草東沒有派對官方網站
米良美一

**米良美一**（；）係日本男性聲樂家，喺宮崎縣西都市出世。佢擅長用假聲男高音演唱，個人嘅音域範圍係3個半8度音階。

## 個人作品
### 音樂
#### 翻唱歌集
* ：1996年9月21號
* ：1997年7月16號
* ：1997年9月21號
* ：1998年5月22號
* ：1998年5月22號
* ：1998年9月23號
* PRECIOUS：1998年11月6號
* ：1999年7月23號
* Mera sings Bach：2000年5月24號
* ：2002年11月16號
* ：2005年9月7號

#### 原創專輯
* I'll be there：1999年10月8號

#### 精選集
* ：2000年12月6號

#### 單曲CD
* 幽靈公主：1997年6月22號
* ：動畫《蓮如物語》主題歌，1998年3月27號發行。
* ：電視動畫《開頭曲、1998年4月24號發行。
* ：恐怖電影《死國》主題歌、1999年1月22號發行

### 書
* ：1997年
* ：1998年
* ：2007年

## 演出
### 音樂劇
* 波佩亞的加冕：飾演愛神、1997年演出。
* 威尼斯之死：飾演阿波羅、2001年演出。
* 午後的曳航：飾演1號人員、2003年演出。
* 三文錢的歌劇：飾演歌手、2009年演出。

### 電視節目
* DOWN TOWN不能笑系列2011年間諜篇：飾演金太郎

## 參考

## 連出去
* YOSHIKAZU MELA Official Web Site
* ジャパン・アーツ
* キングレコード 米良美一
蘿兒

**蘿兒**（；；）英文全名係，係紐西蘭歌手、詞曲作家同音樂製作人。

## 作品一覽
### 唱碟
#### 錄音室唱碟
}}}
*唱片公司：環球音樂、、聯眾唱片
*格式：CD、密紋唱片、下載
| 1 || 1 || 2 || 20 || 13 || 4 || 19 || 8 || 4 || 3
|style="text-align:left;"|
* 紐：4×白金唱片
* 英：金唱片
* 澳：2×白金唱片
* 加：2×白金唱片
* 美：白金唱片
|style="text-align:left;"|
* 全球：1,500,000
* 美：1,010,000
|-
! scope="row"|《狂想曲》
|style="text-align:left;"|
*日期：
*唱片公司：環球音樂、維珍百代、聯眾唱片
*格式：CD、密紋唱片、下載
| 1 || 1 || 1 || 29 || 11 || 3 || 6 || 7 || 5 || 1
|style="text-align:left;"|
* 紐：金唱片
|style="text-align:left;"|
* 美：109,000
|}

#### 細碟

### 單曲

## 獎同提名
### 格林美獎

### 告示牌音樂獎

### 新西蘭音樂獎

### 世界音樂獎

## 註

## 參考

## 連出去

* 
* 
* 
* 喺Last.fm嘅頁面
* 
* Lorde 喺MTV.com嘅頁面

類:女歌手
類:紐西蘭歌手
類:紐西蘭音樂製作人
Joel Little

**Joel Little**（），係紐西蘭音樂製作人同詞曲作家。佢同好多歌手合作，包括：泰勒斯威夫特、蘿兒、森史密夫、沙恩曼特斯、Ellie Goulding、謎幻樂團、Tove Lo、Khalid等歌手合作。

## 詞曲同創作

## 參考

## 連出去
* Official site
王酩

**王酩**，男，上海人，係中國現代作曲家。

## 生平
佢幫過40幾部影視作品創作配樂，主要作品有為電影《小花》配樂並攞到1980年百花獎最佳音樂獎，佢四隻歌《邊疆的泉水清又純》、《妹妹找哥淚花流》、《絨花》同《青春啊青春》被中央人民廣播電台評為「聽眾最喜愛的歌」。另外仲為電影《知音》、《被愛情遺忘的角落》、《紅樓夢》同埋電視劇《王昭君》、《諸葛亮》、《炎黃二帝》等創作配樂。

佢嘅作品仲有清唱劇《尹靈芝》、單簧管奏鳴曲《天山之春》、管弦樂《海霞》、長笛協奏曲《與海的對話》、琵琶協奏曲《霸王卸甲》、舞劇《珠穆朗瑪》等。

1997年12月5號，佢因腦溢血喺北京過世。

## 參考

## 連出去
* 王酩介紹
Sheryl Crow

**Sheryl Suzanne Crow**（），係美國創作歌手、唱片製作人、音樂家同演員。佢嘅音樂融合搖滾、民謠、嘻哈、鄉村同流行元素，佢攞過9次格林美獎。

## 音樂作品

**[[Tuesday Night Music Club]]* (1993)
**[[Sheryl Crow (唱碟)|Sheryl Crow]]* (1996)
**[[The Globe Sessions]]* (1998)
**[[C'mon, C'mon]]* (2002)
**[[Wildflower (Sheryl Crow唱碟)|Wildflower]]* (2005)
**[[Detours (Sheryl Crow唱碟)|Detours]]* (2008)
**[[Home for Christmas (Sheryl Crow唱碟)|Home for Christmas]]* (2008)
**[[100 Miles from Memphis]]* (2010)
**[[Feels Like Home (Sheryl Crow唱碟)|Feels Like Home]]* (2013)
**[[Be Myself]]* (2017)
**[[Threads (Sheryl Crow唱碟)|Threads]]* (2019)
**Evolution* (2024)

## 參考

## 連出去

*
*Band Members (1999-Today)
*
*Sheryl Crow's interview on National Public Radio's *[[Fresh Air]]*
*
*Sheryl Crow at VH1.com
*Sheryl Crow mentioned in Mark Hurd sex scandal letter
楊培安

**楊培安**（；）係臺灣男歌手，黃禾音樂工作室負責人。喺臺灣高雄市出世。
1988年，17歲嘅楊培安加入業餘樂團Dirty Fingers做主唱，自此起步加入音樂圈。

## 個人唱碟

## 細碟一覽

## 演唱會專輯一覽

## 得獎紀錄

## 參考

## 連出去
* 楊培安微博
*  黃禾音樂工作室臉書
尾崎豐

**尾崎豐**（），係日本歌手、作詞家、作曲家。

佢個仔尾崎裕哉都係歌手。

## 作品
### 單曲
*15的夜晚 - *THE NIGHT*（1983年12月1號）
*十七歲的地圖 - *SEVENTEEN'S MAP*（1984年3月21號）
*はじまりさえ歌えない - *CAN'T SING EVEN THE BEGINNING*（1984年8月25號）
*畢業 - *GRADUATION*（1985年1月21號）
*DRIVING ALL NIGHT（1985年10月21號）
*核 - *CORE*（1987年10月1號）
*太陽の破片（1988年6月21號）
*LOVE WAY（1990年10月21號）
*黃昏ゆく街で - *57TH STREET*（1990年12月1號）
*永遠の胸 - *ETERNAL HEART*（1991年1月21號）
*I LOVE YOU（1991年3月21號）
*汚れた絆 - *BOND*（1992年5月10號）
*15的夜晚（Live） - *THE NIGHT (LIVE)*（1993年4月25號）
*OH MY LITTLE GIRL（1994年1月21號）
*もうおまえしか見えない（1996年4月24號）
*風にうたえば（1999年2月24號）
*畢業 - *GRADUATION*（1999年11月25號）
*FORGET-ME-NOT（2001年4月25號）
*I LOVE YOU（2001年9月12號）

### 唱碟
#### 原創唱碟
*十七歲的地圖 - *SEVENTEEN'S MAP*（1983年12月1號）
*回歸線 - *TROPIC OF GRADUATION*（1985年3月21號）
*壊れた扉から - *THROUGH THE BROKEN DOOR*（1985年11月28號）
*街路樹（1988年9月1號）
*誕生 - *BIRTH*（1990年11月15號）
*放熱への証 - *CONFESSION FOR EXIST*（1992年5月10號）

#### Live唱碟
*LAST TEENAGE APPEARANCE～THE MYTH OF YUTAKA OZAKI～（1987年10月21號）
*約束の日 Vol.1 - *THE DAY 1*（1993年5月10日）
*約束の日 Vol.2 - *THE DAY 2*（1993年5月10號）
*MISSING BOY（1997年11月15號）
*OSAKA STADIUM on August 25th in 1985 Vol.1（1998年11月21號）
*OSAKA STADIUM on August 25th in 1985 Vol.2（1998年11月21號）

#### 精選集
*愛すべきものすべてに - *FOR ALL MY LOVES*（1996年9月30號）
*AETREY&amp;VEIN（1999年11月25號）
*13/71 -THE BEST SELECTION（2004年4月21號）
*WEDNESDAY ～LOVE SONG BEST OF YUTAKA OZAKI（2008年4月16號）
*SATURDAY ～ROCK'N'ROLL BEST OF YUTAKA OZAKI（2008年4月16號）

#### 未發表音源集
*4.25 REQUIEM（1995年4月5號）
*無題 (WHITE ALBUM)（1996年3月27號）
*Before the Seventeen's Map（1997年1月22號）
*7th Memorial 虹（1998年11月11號）
*風にうたえば（1999年3月17號）
*Jewel -Vocal Version-（2001年10月5號）
*SEPIA（2002年1月26號）

#### Poetry Leading Album
*真空の中でも嵐は起こる（2006年3月24號）
*巨人の輪郭（2006年4月26號）

#### 限定BOX
*TEENBEAT BOX（1995年4月25號）
*TEENBEAT BOX 13th MEMORIAL VERSION（2004年10月27號）
*71/71（2007年4月25號）
*OZAKI・50 （トレジャーブック＋寫真集＋CD＋オリジナルプリント）（2015年11月29號）

#### 致敬唱碟
*"BLUE" A TRIBUTE TO YUTAKA OZAKI（2004年3月24號）
*"GREEN" A TRIBUTE TO YUTAKA OZAKI（2004年3月24號）

## 參考

## 連出去
*尾崎豐官方網站 
*Sony Music Record 
*尾崎豐『Ozaki·50』
伶盜龍屬

**伶盜龍屬**（屬名：Velociraptor，拉丁文意思係「敏捷嘅賊仔」），通常俾人錯誤翻譯做速龍又或者係迅猛龍，係蜥臀目獸腳亞目馳龍科恐龍嘅一屬，大約生活喺7,500萬至7,100萬年前嘅白堊紀中晚期，係最廣受一般人熟悉嘅恐龍之一。

伶盜龍之所以為人熟悉，主要原因係佢哋係《侏羅紀公園》電影入面嘅重要角色。好多人甚至將戲入面錯誤翻譯嘅「速龍」又或者係「迅猛龍」一詞嚟代指原本嘅伶盜龍。但事實上，伶盜龍嘅大細大約相當於一隻火雞，明顯細過小說同電影入面經過基因修改嘅爬行動物形象。

伶盜龍嘅形象亦有出現喺其他領域嗰度。例如，NBA球隊多倫多速龍（英文：Toronto Raptors，又一個錯誤翻譯例子）就係以伶盜龍命名。
烏魯淡武廊國家公園

**烏魯淡武廊國家公園**係汶萊一個國家公園，佢喺汶萊東部淡布隆縣，大約覆蓋呢一個縣40%土地。公園喺1991年成立，面積550平方公里，Batu Apoi森林保育區範圍呢一公園擁有原始森林，被叫做「汶萊嘅綠色寶石」。

## 保育
呢個公園由Forestry Department of the Ministry of Primary Resources and Tourism管理。國家公園總部辦公室喺Sungei Belalong同Temburong河匯合處附近。汶萊大學喺1990年建立咗一個研究站（Kuala Belalong Field Studies Centre）。佢喺西岸Belalong河口大約500米。呢個研究中心係國際研究界同大學嘅重要研究、教育同培訓場所。佢用作各種環境意識活動，包括由汶萊大學運作嘅學校環境教育活動。呢個公園亦係婆羅洲核心國際保護協議嘅一部分。

## 住宿
 
公園範圍唯一住宿係Ulu Ulu Resort，佢喺2008年11月喺林業部授權下對烏魯淡武廊國家公園設施私有化。

度假村設有17間客房，係一座低密度同環保嘅住宿，佢一共有三種房型，分別係標準房（宿舍）、高級房（雙床同家庭套房）以及豪華房（雙人床）。度假村設有會議室、禮堂、餐廳、禮品同紀念品商店以及遊戲室。如果要住呢間度假村，遊客需要提前預訂烏魯淡武廊國家公園旅遊套票，來回斯里巴加灣市。

## 參考
速龍屬

**速龍屬**（屬名：，意思係「快速嘅蜥蜴」）係一種角鼻龍下目恐龍，生存喺白堊紀嘅阿根廷。學界目前剩係發現咗佢哋嘅後腿骨頭，而後腿同埋腳掌顯示佢哋適合奔跑，所以取名做「速龍」。

由於翻譯錯誤，喺粵語圈入面講嘅「速龍」通常其實係指伶盜龍（velociraptor）。
AlphaGo Zero

**AlphaGo Zero** 係一個捉圍棋嘅人工智能程式，用到蒙地卡羅樹搜尋、強化學習同深度學習。佢係 AlphaGo 嘅進化版，出名在唔使用到任何人類捉棋數據，而且仲打低咗之前嘅 AlphaGo 程式。

## 參考資料
日本將棋

**將棋**（和製漢字：**将棋**；日羅：**shōgi**），又有叫**日本象棋**，係源自日本嘅一種棋。

## 特色
* 棋盤由 9x9 個棋格組成。
* 棋子唔係用顏色嚟分，而係用擺放嘅方向嚟分。
* 未升變嘅兵種有玉將(王將)、飛車、角行、金將、銀將、桂馬、香車、步兵。
* 食咗對方嘅棋，會當做俘虜變成自己嘅手棋，輪到自己行棋嘅時候，可以打出去。
AlphaZero

**AlphaZero** 係一個人工智能程式，係廣義化嘅 AlphaGo，都係用蒙地卡羅樹搜尋、強化學習同深度學習嘅技術，但除咗圍棋之外仲識捉國際象棋同日本將棋。

## 參考資料
王淑英

**王淑英**（Wong Suk-Ying），香港親中派學者，而家係香港中文大學協理副校長同社會學系教授，有時會代表中大發言，所以會得到傳媒一啲關注。

喺2021年4月16號，中大公布佢係敬文書院下任院長嘅唯一候選人。

## 經歷
王淑英分別喺英國利物浦大學同埋美國史丹福大學攞到學士同埋博士學位。佢喺史丹福大學修讀期間，做過北京師範大學同埋南開大學訪問講師。

佢喺1997年加入中大，做過中大社會科學院副院長、敬文書院創院輔導長，同埋入學及學生資助處處長。

## 政治立場同爭議
王淑英係香港親中派人士，係團結香港基金研究諮詢委員會 8 人嘅其中之一，又曾經話《港區國安法》唔會影響大學嘅學術同埋言論自由。

### 涉嫌阻礙中大學生會選舉
王淑英曾被指喺 2017 年中大學生會補選期間，阻礙學生會選舉。當時補選委員會喺敬文書院內設投票站，王淑英被指以舍監身份驅趕票務人員，明知落雨都搞到票站要搬去馬路旁，又指責學生會係「出賣書院同學」。

## 參考
施志安

**施志安**爵士（，）係英國保守黨政治人物，2010年到2016年做就業及退休保障大臣，亦曾經喺2001到2003年做反對黨領袖同埋保守黨黨魁。

佢自1992年成功擊敗譚百德擔任英國下議院議員，佢一直係當區（1997年起青福德選區改劃為青福德和伍德福德格林選區）嘅代表議員。

## 政治立場
施志安係英國保守黨嘅一員，喺對華政策上屬於強硬派。

### 對北京政府立場
施志安對北京政府有好強烈嘅批判，佢本身係對華政策跨國議會聯盟（Inter-Parliamentary Alliance on China IPAC）嘅聯合主席，而喺2020年起，佢喺唔同地方都強調喺英國國會要重新定位西方對華外交關係。施志安多次喺英國各大報章強烈讉責中國共產黨喺新疆進行嘅種族屠殺，形容中共係20 世紀最壞嘅獨裁者。喺香港問題上，IPAC 亦曾經多次聲明，讉責中國剝奪香港原有嘅高度自治。

亦因為咁，佢引嚟咗中共嘅報復，成為其中一個被中國制裁嘅英國國會議員。喺被制裁之後，佢回應話佢唔會被嚇退，又概嘆西方天真錯判。

## 參考
雷振邦

**雷振邦**（），係中國電影音樂作曲家、一級作曲，中國音樂家協會理事，中國電影音樂協會副會長，中國電影家協會常務理事，中國民主同盟盟員，第六屆全國政協委員。

## 參考

## 連出去
* 雷振邦介紹
講座

**講座**（）係一種發表知識、學術、資訊或溝通嘅方式，通常喺一個禮堂度進行，程序係首先由主持人進行簡介、介紹演講者，跟住請嘉賓發表演講、分享知識經驗，之後可能會有現場觀眾發問時間，由現場人士同演講者互相討論。
參數族

喺數學入面，**參數族**（、**parametrized family**）係一「族」嘅物件（即係一拃嘢），具體係邊件物件就取決於個「參數」，即係標籤集（index set）入面個元素。同「族」嘅分別係，參數族嘅標籤集一般會有額外嘅結構，例如係幾何結構。
禮堂

**禮堂**係喺建築物裏面用嚟舉行儀式、社交活動嘅房，會比其他房大幾倍，係一個多用途活動室，通常喺學校、社區中心、教堂等都會有。基本設施係要有一個舞台，可以進行表演、演講等，禮堂未必會有固定嘅檯凳，可能喺有需要嘅時候先會放檯凳，講座可能只會擺一排一排嘅凳。

## 禮堂相關活動
* 婚禮
* 考試試場
* 早會
* 宗教聚會
* 室內運動場：籃球場、羽毛球場等
* 表演
* 音樂會
* 展覽
* 會議
* 舞會
* 聚餐
速龍

**速龍**可能係指：
* 伶盜龍屬，屬名*Velociraptor*嘅一種恐龍，知名恐龍之一，成日俾人叫錯做速龍。
* 速龍屬，屬名*Velocisaurus*嘅一種恐龍。
* 速龍小隊，隸屬於香港警務處。
* 多倫多速龍，NBA球隊
早辰。早晨

《**早辰。早晨**》（）係香港電台電視部製作嘅早晨電視節目，提供天氣、交通、財經消息，亦包括報章摘要、社評、重點新聞‧、網上熱話等，係香港第一個提供即時手語翻譯嘅直播時事資訊節目，由2016年4月4號開始，逢星期一至五早上7點半喺港台電視31、31A播出。

## 內容
每集節目有兩位主持（2017年3月9號開始改為一位主持），報道每日新聞重點、網上熱話、報章、社評摘要，亦有《講式早餐》（星期一）、《羅啟.新棟篤笑》（星期三）、戶外直播等環節。除此之外，節目亦提供即時手語翻譯。

## 節目名
節目名《早辰。早晨》嘅「辰」係指時辰，代表節目喺辰時（早上7-9點）期間播出。

## 出面網頁
*香港電台網站：早辰 。早晨
*早辰 。早晨@YouTube
*
劉天球

**劉天球**（）係馬來西亞政治人，民主行動黨黨員兼全國中央委員，馬來西亞雪蘭莪州議會州議員。佢曾經擔任雪州行政議員，負責掌管雪蘭莪州地方政府及考察事務常務委員會。另外，劉天球亦係書法愛好者。

## 政治生涯
2008年3月8號，劉天球喺馬來西亞第12屆全國大選中勝出，當選為議員；2013年畀黨除名。佢曾經係八打靈再也北區國會議席候選人，2018年取代賴玉蘭成為雙溪比力州議員。

## 觀點
2019年12月1號，喺《合艾和平協議》簽署30周年紀念會上，劉天球提及陳平骨灰被運回國事件，大讚首相馬哈迪嘅做法。

## 爭議

### 排除盟黨言論爭議
2019年10月23號，劉天球喺部落格一篇文章入面，批評馬哈迪領導作風同希望聯盟背道而馳，指出「希望聯盟4個政黨除咗土著團結黨26名國會議員外，仲擁有113名國會議員，只要一場大選，馬哈迪所屬嘅土著團結黨將會係最大嘅輸家，「其他政黨可以組成更好嘅政府」言論引起咗爭議。劉天球主張講實話係佢嘅言論自由，其他人可以反駁或者批評，同時願意接受指正，但係唔應該要佢收嘴，之後表示文章內容被人曲解。

土著團隊黨同黨員紛紛斥責劉天球言論相當無禮，土著團隊黨最高理事拿督莫哈末拉菲同希望民主行動黨檢討雙方嘅政治合作關係。民主行動黨發表呢個只係屬於劉天球個人言論，唔代表佢哋黨嘅立場，表示希望聯盟由4黨聯合組成，無盟黨領袖應該發表分裂言論。隨後接受黨紀律委員會對佢傳召問話。

### 發表侮辱性文章
2020年10月27號，劉天球因為喺10月21號Facebook上張貼一張泰國示威嘅相，同留言「他們向國王說不」，結果畀人舉報有辱君主。劉天球之後刪除相關貼文，但仲係畀警方援引煽動法令調查。

## 參考
宇宙年齡

**宇宙嘅年齡**係指由大爆炸到而家所經歷嘅時間，而家嘅天文學界理論同觀察都一致認同呢個年齡介乎137億 - 138億年間。

## 睇埋
*運算複雜度
可觀測宇宙

**可觀測宇宙**係一個以觀測者爲中心嘅球形空間，入面嘅物體發出嘅光有足夠嘅時間去到觀測者嗰度，畀佢哋觀測。
獻世

《**獻世**》係香港歌手陳小春喺2003年8月26號由博德曼音樂發行嘅《算你狠》唱碟入面第十二隻粵語歌。由周杰倫作曲，林夕填詞，金培達編曲，陳小春演唱。

## 簡介
「獻世」呢個字嘅意思喺廣東話入面係鬧人嗰陣用嘅。而呢隻歌就講緊一對分咗手嘅情侶怕見到對方，亦都驚影響到大家嘅關係所以就冇見面。

## 翻唱
*李克勤、譚詠麟，收錄喺2003年唱碟《左麟右李》
*周杰倫，喺2013年香港演唱會
*李幸倪
*許靖韻，喺湖南衛視《歌手2019》終極踢館預選賽演唱，憑住呢隻歌贏咗畢書盡，攞到第三輪正式踢館資格。

## 參考

## 連出去
*《獻世》官方音頻
*《獻世》官方MV
孫雪祺

**孫雪祺**（，）係香港新聞從業員，喺無綫電視做過財經組記者同主播，亦兼任天氣主播。

## 簡歷
孫雪祺2012年到2013年做過東方衛視實習生，2015年到2017年做過亞太第一衛視記者，2017年亦喺香港中文大學新聞系碩士畢業。佢2018年1月加入無綫電視做財經記者。因為佢個樣有幾分似藝人陳瀅而畀網民談論。

2023年宣佈離開無綫電視，去咗香港城市大學媒體與傳播學院教本科課程，再轉職到香港教育大學負責開設新媒體和社交媒體文學碩士課程。

## 參考

## 出面網頁
*
*

類:上海師範大學舊生
Harry哥哥好鄰居

《**Harry哥哥好鄰居**》（），係香港電台電視部半外判嘅兒童節目系列。由Harry哥哥（藝名王者匡）主持，喺港台電視31、31A頻道播出。

## 簡介
2014年，無綫電視解散咗兒童組。亞洲電視冇咗免費電視牌照，香港電台接手咗亞視嘅電視頻道，設立港台電視31頻道。港台事隔30年之後重新製作兒童節目，《**Harry哥哥好鄰居**》成為港台電視31第一個兒童節目。第二季開始之前，節目組喺節目嘅facebook專頁上載申請表招募現場觀眾，三日之內就有過千個申請。2017年搬到舞台，喺暑期大型音樂節「國際綜藝合家歡」舞台節目演出魔法音樂劇《鄰居，你好嗎？》，結合魔術、布公仔、歌舞同歡樂，後嚟因為爆滿，加場演出。

《Harry哥哥好鄰居》以1976年聯合國發表嘅「生命價值教育計劃」（英文：）為藍本，共13種生命價值，每星期一個主題，有和平、尊重、愛、快樂、謙遜、合作、寬容、責任、團結、慶祝、誠實、率真、自由。節目元素有布偶、魔法、兒歌，第二季加入外景同現場觀眾。喺節目裏面，小朋友嘗試、跌倒、做唔同嘅事，每集都有新嘅感覺。角度唔係放喺點做，而係睇小朋友嘅反應。Harry哥哥話真實嘅嘢總係好有感染力。命名為《Harry哥哥好鄰居》，係想重建人與人嘅關係，一齊玩。Harry哥哥主張唔係教育人，而係影響人。

節目嘅背景設定喺變幻園，除咗Harry哥哥、搏試，重有布偶馬騮「芝麻」、雞「近近視」、怪獸「𠵱哦」。第三輯重加入愛美麗姐姐（原名劉思美）主持。

## 節目一覽

## 出面網頁
*Harry哥哥好鄰居
*Harry哥哥好鄰居 夏日樹屋之旅
*Harry哥哥好鄰居II
*Harry哥哥放暑假
*Harry哥哥好鄰居III
*Harry哥哥尋找快樂之旅 2019
*Harry哥哥好鄰居IV
*抗疫好鄰居
*

## 參考
布公仔物理

**布公仔物理**（）係一種電腦動畫技術，指教部電腦處理一個角色嘅立體模型點樣跌低倒地（好似一個跌落地嘅布公仔噉）嘅物理模擬。布公仔物理喺視像遊戲當中成日用到－喺廿一世紀初嘅 3D 視像遊戲當中，一個虛擬角色死嗰陣通常會用布公仔物理嚟控制個角色嘅立體模型倒地。

## 攷
黎曼積分

**黎曼積分**（**Riemann integral**）係最簡單最基本嗰種積分，將一個函數嘅積分想像做個函數條線同 X 軸之間嘅面積。
我們 (搞清楚)

**我們**可以係：
*我們 (專輯)，古巨基喺2015年出嘅國語專輯。
*我們 (草蜢嘅歌)，草蜢喺2005年出嘅粵語歌。
*我們 (陳奕迅單曲)，陳奕迅喺2018年出嘅國語單曲。
*我們 (5566單曲)，5566喺2021年出嘅國語數碼單曲。
*我們 (西野加奈單曲)，又叫我們的歌，日本女歌手西野加奈出嘅第17張單曲。
*我們 (天津衛視)，天津衛視電視節目。

## 睇埋
*我哋 (搞清楚)
*We
你在煩惱什麼

《**你在煩惱什麼**》係台灣樂隊蘇打綠喺2011年11月11號出嘅第八張唱碟。呢張唱碟主要係描述私人內心情感。

## 曲目

## 其他
#因為結他手阿福服緊兵役，呢次係蘇打綠第一次喺唔齊腳嘅情況下去出唱碟，並延緩發行韋瓦第計畫秋、冬唱碟嘅計畫。
#《你被寫在我的歌裡》（室內樂版）收錄喺2012年3月30號出嘅Ella《我就是...》EP。

## 唱片版本
*預購版（預購期由10月19號至11月10號），預購贈品係《蘇打誌番外特刊之蘇打蓋（聽蘇打綠臭蓋）觀光導覽地圖》，內附一張唱碟內容導聽CD。
*發行版

## 音樂錄影帶

## 派台歌成績

## 獎
*唱碟入圍第23屆金曲獎最佳樂團獎。
*歌《燕窩》入圍第23屆金曲獎最佳音樂錄影帶導演獎（卓威志）。
*由2011年11月23號起至2015年9月30號，〈喜歡寂寞〉做咗全國廣播嘅台歌。

## 參考

## 連出去
*【喜歡寂寞】MV 官方完整版 （YouTube）
*【你被寫在我的歌裡】MV 官方完整版  （YouTube）
*【當我們一起走過】MV 官方完整版  （YouTube）
回聲 三毛作品第15號

《**回聲 三毛作品第15號**》係1985年由滾石唱片出嘅唱碟。

## 簡介
呢張唱碟最初係用錄音帶同黑膠形式發行，隔年一月滾石唱片重新以CD形式推出，叫做台灣第一張出版販售嘅實體CD。成張唱碟有11隻歌。由三毛作詞，李泰祥、陳志遠、陳揚、李宗盛等作曲，齊豫同潘越雲演唱。

## 曲目

## 獎
*1993年：《台大人文報》嘅《台灣流行音樂百張最佳專輯》

## 參考
冬 未了

《**冬 未了**》係台灣樂隊蘇打綠出嘅第十張唱碟。喺2015年11月4號由環球唱片發行。

## 簡介
呢張專輯係蘇打綠嘅跨國音樂計畫「韋瓦第計畫」嘅第四張唱碟，亦係「韋瓦第計畫」嘅最後一站，主題城市係德國柏林。蘇打綠以《故事未了》做主題喺台北小巨蛋搞咗2015演唱會，並請到《冬 未了》唱碟嘅德國流行曲交響樂團GermanPops Orchestra參與演出。

呢張唱碟令蘇打綠喺第27屆金曲獎攞到最佳作詞人獎、最佳編曲人獎（同林暐哲一齊攞到）、最佳樂團獎、最佳國語專輯獎，老闆林暐哲獲得最佳專輯製作人獎。並喺第27屆金曲獎頒獎典禮做開場演出嘉賓，同德國指揮家Bernd Ruf、台灣60人交響樂團揭開金曲序幕。

## 曲目

## 製作團隊
*演奏、演唱：蘇打綠
*結他編寫、演奏：鍾承洋
*合聲、合聲編寫：吳青峰
*交響樂團指揮：Bernd Ruf 
*交響樂團：Budapest Art Orchestra
*交響樂錄音製作：David Christiansen
*交響樂錄音製作：Miklós Lukács
*ProTools錄音工程：Miklós Lukács Sr.
*交響樂錄音師：Gabor Buczko
*樂譜整理：Emotionscore
*錄音公司：East Connection Music Recording CO.
*交響樂錄音室：Hungarian Radio,Studio No.22, Budapest 布達佩斯
*合唱團：台北愛樂合唱團
*經理：莊馥鴻
*製作統籌：謝馨儀
*蘇打綠錄音師：柯宗佑
*蘇打綠錄音室：Monster Studio, Taipei 台北、楊大緯錄音工作室
*錄音工程：Peter Schmidt@Ballsaal-Studios, Berlin 柏林
*母帶後期處理：Greg Calbi@Sterling Sound, New York 紐約

## 音樂錄影帶

## 得獎紀錄

## 參考
大整蠱

《**大整蠱**》（）係香港電視廣播有限公司製作嘅綜藝節目，由艾粒、農夫主持，整蠱無綫藝員。節目由2021年4月19號到4月30號逢禮拜一到五22:30-23:00喺翡翠台首播，總共10集。

## 每集一覽

## 出面網頁
* 大整蠱 - 主頁 - tvb.com

## 電視節目變遷
劉卓昕

**劉卓昕**（，）係香港女高音，同埋一位作歌者。

## 簡歷
劉卓昕出身音樂世家，阿爸阿媽搞音樂教育，細佬劉卓熙（Sanders）做咗指揮家，不過劉卓昕到20歲先至開始學唱歌。

劉卓昕中學讀聖保羅男女中學，2013年香港演藝學院歌劇及聲樂系學士畢業，之後去美國波士頓嘅新英倫音樂學院讀碩士，攞到優異獎學金成績畢業。佢曾經喺唔少海外比賽度攞過獎。

## 參考

## 出面網頁
*
*
*劉卓昕嘅個人網站

類:女高音
今日營業中

《**今日營業中**》（），係台灣歌手林宥嘉出嘅第五張錄音室唱碟。喺2016年6月3號開始預購，2016年6月17號由華研國際音樂正式發行。

## 曲目

## 音樂錄影帶

## 唱片版本

* 預購版送「林店長今日推薦《Today』s Special》良品圖鑒」一本 

## 獎
*第28屆金曲獎——年度歌曲獎：林宥嘉〈天真有邪〉（入圍）
*第28屆金曲獎——最佳國語男歌手獎：林宥嘉《今日營業中》（入圍）
*中華音樂人交流協會——2016年度十大專輯《今日營業中》
*中華音樂人交流協會——2016年度十大單曲〈天真有邪〉

## 銷售成績
* 5大唱片 5大金榜 華語榜 冠軍（2016年第25週） 
* 佳佳唱片 華語音樂排行榜 冠軍（2016/06/17 ~ 2016/06/23） 
* iTunes Store 專輯下載 冠軍 
*2016年香港IFPI十大銷量國語唱片

## 參考
狂想曲 (搞清楚)

**狂想曲**可以係：

*狂想曲（Rhapsody），古典音樂嘅一種曲式。
*狂想曲樂團（Rhapsody of Fire），意大利搖滾樂團。
*狂想曲 (蕭敬騰專輯)，蕭敬騰專輯。
*狂想曲 (彭海桐專輯)，彭海桐專輯。
*狂想曲 (蘿兒專輯)，蘿兒專輯。
狂想曲 (蕭敬騰專輯)

《**狂想曲**》係台灣歌手蕭敬騰出嘅第三張錄音室專輯。

## 簡介
呢張唱碟係蕭敬騰第一次做製作人嘅唱碟。唱碟收錄咗14隻歌，包括蕭敬騰為代言廣告親自創作歌〈白蛇傳〉、〈茉莉戀〉、〈看對眼〉等。首波同名主打單曲〈狂想曲〉喺2011年6月8號全球首播，專輯由6月15號起預購，6月30號發行。

## 曲目
#**你 You**（第二波主打）詞：蕭敬騰 / 曲：陳奐仁
#**複製人 Clone**（第三波主打）（八大戲劇台韓劇《媽媽的慾望》片尾曲）詞：小寒 / 曲：黃韻仁
#**狂想曲 Wild Dreams**（首波主打）詞：天天 / 曲：李偲菘 
#**只能想念你 Miss you forever**（第五波主打）（緯來戲劇台韓劇《成均館緋聞》片頭曲）詞：蔡健雅 / 曲：蔡健雅
#**話不多 Quiet** 詞：李悼雄 / 曲：陳偉
#**怎麼說我不愛你 How to say I don't love you**（第六波主打） 詞：阿弟仔 / 曲：阿弟仔
#**不停有意外的世界 The Unexpectable World** 詞：阿怪 / 曲：李偲菘
#**敷衍 Perfunctoriness** 詞：小安 / 曲：小安
#**信仰 Faith** 詞：葛大為 / 曲：李偉菘
#**好想對你說 (悲傷版) I really want to say (sad version)** 詞：蕭敬騰 / 曲：蕭敬騰
#**好想對你說 I really want to say**（殺手歐陽盆栽電影主題曲）（第四波主打）詞：蕭敬騰 / 曲：蕭敬騰
#**白蛇傳 Tale of the White Snake**（中國Nokia廣告主題曲）（第七波主打）詞：蕭敬騰 / 曲：蕭敬騰 
#**茉莉戀 Jasmine Love**（中國統一冰醇茉莉廣告主題曲）詞：蕭敬騰 / 曲：蕭敬騰 
#**看對眼 Love at the first sight**（中國寶島眼鏡廣告主題曲）詞：蕭敬騰 / 曲：蕭敬騰

## 發行版本

## 音樂錄影帶
*2011年6月9號《狂想曲》導演：鄺盛
*2011年6月24號《你》導演：鄺盛
*2011年7月4號《只能想念你》導演：鬼斗
*2011年7月11號《好想對你說》
*2011年7月12號《複製人》導演：陳映之
*2011年7月27號《怎麼說我不愛你》導演：陳映之
*2012年2月7號《白蛇傳》

## 宣傳活動
### 新歌發表會
*2011年7月2號 淡水漁人碼頭
### 發片簽唱會
*2011年7月3號 臺中 新時代購物中心
*2011年7月9號 臺南 南方公園
*2011年7月9號 高雄 夢時代

## 銷售記錄
### 台灣
*G-music
:發行第一個禮拜華語榜冠軍（銷售比19.1%），第二個禮拜華語同綜合榜雙料冠軍（銷售比30.56%、13.92%）
:華語榜三個禮拜冠軍
:2011年度華語榜同綜合榜第16名
*五大金榜
:發行後連續三個禮拜華語榜冠軍（銷售比27.09%、28.34%、16.88%）http://www.5music.com.tw/CDTop.asp?top=3&pWeek=201027&sclass=
:華語榜四個禮拜冠軍
:2011年度金榜華語榜第9名https://web.archive.org/web/20120202093810/http://www.5music.com.tw/CDTop-Year-2011-A.asp

## 音樂排行榜
### 線上音樂
*KKBOX
:2011年KKBOX數位音樂風雲榜年度專輯榜冠軍http://tw.kkbox.com/event/2011kdma/rank.php?&channel=chinese 
:2011年7月、8月華語專輯榜雙月冠軍 https://web.archive.org/web/20120211102305/http://tw.kkbox.com/charts/index.html
:2011年年度單曲榜第13名〈只能想念你〉、第21名〈狂想曲〉、第27名〈你〉、第45名〈怎麼說我不愛你〉、第50名〈複製人〉、第78名〈好想對你說〉https://web.archive.org/web/20120119011310/http://tw.kkbox.com/event/2011kdma/rank.php?&channel=chinese

*ezPeer
:2011年ezPeer年度排行專輯榜第五名http://www.ezpeer.com/#!/event/201201/2011top20/1.html
:國語專輯榜七週冠軍 http://www.ezpeer.com/#!/board/2011/0715/board_wa_1.html

### 電視廣播
*Channel V音樂飆榜 三個禮拜冠軍〈你〉http://www.youtube.com/watch?v=Oc6_S0jPED8音樂飆榜2011冠軍歌曲總回顧
*2011 Hito年度百首單曲 第九名〈狂想曲〉、第三十二名〈好想對你說〉

## 得獎紀錄
*2011年11月 第十七屆【新加坡金曲獎】最佳演繹男歌手獎 https://web.archive.org/web/20111222045815/http://entertainment.xin.msn.com/zh/radio/SHA-2011/article.aspx?cp-documentid=5515933
*2012年1月 2011年KKBOX數位音樂風雲榜年度十大風雲歌手 https://web.archive.org/web/20120313230747/http://tw.kkbox.com/event/2011kdma/winner.php?article_id=25
*2012年5月 2012【hito流行音樂獎】hito年度華語歌曲〈狂想曲〉http://www.nownews.com/2012/05/07/37-2811242_2.htm
*2012年5月【新加坡e樂大賞2012】e樂最佳男歌手https://web.archive.org/web/20120509092751/http://sgeawards.omy.sg/2012/results/
*2012年5月 第二十三屆【金曲獎】入圍 最佳國語男歌手獎 蕭敬騰《狂想曲》／華納國際音樂股份有限公司 http://www.nownews.com/2012/05/15/91-2814240.htm

## 參考

## 連出去
*華納線上音樂雜誌
*占士邦－蕭敬騰官方網站
早會

**早會**係指學校（主要係小學、中學），喺朝早上第一堂之前嘅一種集會活動或儀式。將學生聚集喺禮堂或操場，進行唱校歌、升旗儀式等，或者由老師或校長對學生訓話、報告學校大小事務，間早可能會有頒獎儀式。有啲學校可能會因為人數比較多，地方唔夠容納全校學生，可能會採用每日唔同年級輪流進行早會。

有啲學校每個禮拜只會搞一次，就叫**[[週會]]**。
大漢山國家公園

**大漢山國家公園**（）係馬來西亞半島上面一個國家公園，喺1938年至1939年成立，當時叫做**佐治五世國家公園**。馬來西亞獨立之後，改名做「國家公園」，因大漢山座落喺呢度，所以別名**大漢山國家公園**。呢個公園佔地4,343平方公里，擁有世界上最古老嘅熱帶雨林。

大漢山國家公園坐落喺彭亨、吉蘭丹同登嘉樓三個州屬交界處，分屬三州管轄，各地分別遵循所屬州嘅法律，其中彭亨所佔部份最大，一共2,477平方公里；吉蘭丹部份佔1,043平方公里；登嘉樓部份佔853平方公里。

公園地處大漢山脈之中，呢個地方熱帶雨林已經有一億三千萬年歷史，大約喺白堊紀時已經形成，比剛果同亞馬遜熱帶雨林仲要古老，所以呢度嘅生物多樣性相當豐富。

大漢山國家公園嘅生態景觀已經成為馬來西亞出名嘅旅遊項目。公園入面好多地方都係地質學同生物學景點。大漢山係西馬最高峰，公園入面仲存在好多珍貴稀有品種動物，例如馬來亞虎、食蟹猴、蘇門答臘犀牛、大眼斑雉、紅原雞、印度野牛同亞洲象等。特別係極其稀少嘅鳳冠孔雀雉呢度都有。大漢河（Sungai Tahan）亦係瀕危物種吉羅魚（**）嘅保護地。

瓜拉大漢（公園彭亨區總部所在地）附近仲有其他景點，包括冠層天橋、耳洞（Gua Telinga）、Lata Berkoh瀑布等。

所有去大漢山國家公園嘅遊客都必須得到野生生物及國家公園局嘅許可。

## 參考
中華基督教會燕京書院

**中華基督教會燕京書院**（**The Church of Christ in China Yenching College**）係香港一間津貼男女子文法中學，喺新界青衣島牙鷹洲街12號，由中華基督教會香港區會喺1977年創校，最初位於深水埗蘇屋邨，2000年搬到青衣。

## 歷屆行政人員
### 校監
*汪彼得牧師（1977年-1984年，創校校監）
*李清詞牧師（1984年-1985年）
*郭乃弘牧師（1985年-1988年）
*翁珏光牧師（1988年-1993年）
*蘇宗仁博士（1993年）
*吳振智牧師（1993年-1994年）
*胡丙杰牧師（1995年-1997年）
*陸輝牧師（1997年-2003年）
*張黃韻瑤博士（2003年-2008年）
*李錦昌博士（2008年-2013年）
*許俊炎先生（2013年-2019年）
*蒲錦昌牧師（2019年起，現任校監）

### 校長
*汪曼華女士（1977年－2008年，創校校長）
*譚秉源先生（2008年－2013年5月15日；曾為明愛沙田馬登基金中學及明愛元朗陳震夏中學校長）
**梁大輝先生（2013年2月16日－5月15日，署理校長）
*梁國基先生（2013年5月16日－2016年）
*夏麗珠博士（2016年起，現任校長）

## 事件
### 校長譚秉源涉嫌打壓師生政治表達
譚秉源喺2008年上任校長，就禁止校內展示六四展板，更加唔准老師提起，但好多老師都唔肯屈服。而去到2012年國教事件，佢甚至出言訓示個別反國教老師，而後來被揭發同佢有不道德關係嘅助理校長陳秀美，更加唔俾學生戴黑絲帶去表達立場。

### 學校高層男女關係混亂兼疑利益輸送
喺2013年2月，校長譚秉源被揭發同助理校長陳秀美同遊日本後回港，又攬腰又錫錫，校內又有人質疑，譚為陳度身訂做助理校長職位，之後去信教育局，亦去廉政公署同中華基督教會舉報。

## 舊生
*丁樂鍶：香港電視演員
*李國永：香港社運人士
*招重文（約1980年代內肄業）：香港足球員同足球教練
*易智遠：無綫電視演員
*蕭亮聲（約2000年代初畢業）：九龍城區嘉道理選區前議員
*洪亮斌（2004年中七畢業）：該年高考狀元，現職骨科醫生
*石天欣（2009年中五畢業）：無綫電視前演員
*繆家慶（約2000年代尾畢業）：無綫電視演員
*王智寬（2015年中六畢業）：模特兒，外號「翻版柯震東」

## 參考


類:中華基督教會中學
週會

**週會**係學校、公司、社區中心、制服團體或宗教場所等，每個禮拜進行一次嘅定期集會、聚會或活動。
離心力 (專輯)

《**離心力**》（），係臺灣歌手楊乃文出嘅第六張唱碟。

## 簡介
呢張唱碟亦係楊乃文首次參與成個製作環節。唱碟嘅同名主打歌〈離心力〉被叫做係出道以嚟口氣最「輕」嘅作品。對於以前都用搖滾歌做主打歌嘅楊乃文嚟講，呢次係一次突破。〈離心力〉呢隻歌有好多好評，甚至被叫做係「2016年催淚神曲」之一。

## 曲目

## 音樂錄影帶

## [[第28屆金曲獎]]

## 參考
艾粒

**艾粒**（**ILUB**，原名**I Love You Boyz**），係香港二人男子組合，由香港商業電台兩位主持甄子康同唐劍康喺2002年組成。
許賢

**許賢**（**Hui Yin**，），係香港男演員，亦係位YouTuber，而家係YouTube頻道「試當真」成員。2021年佢用「KidNey」呢個名同蘇致豪合組二人音樂組合「MC $oHo & KidNey」。

## 演出
### 電視劇（ViuTV）
*2019年：《仇老爺爺》 飾 海鹽
*2019年：《娛樂風雲》 飾 Nelson（第65集）
*2022年：《940920》 飾 未來人（第5-6集）
*2023年：《和解在後》 飾 交通督導員（第4集）

### 電視節目（ViuTV）
*2021年：《Chill Club》第100集嘉賓
*2022年：《有酒今晚吹》第90集嘉賓
*2022年：《爆谷一周》第5集嘉賓
*2022年：《運動勇者塔》參賽者
*2023年：《癮營人》主持
*2023年：《正一廣東話》第10集嘉賓
*2024年：《漁樂無窮》主持

### 電影
*2018年：《某日某月》飾 鋒仔
*2021年：《狂舞派3》 飾 記者
*2021年：《殺出個黃昏》飾 陳賓手下
*2022年：《闔家辣》飾 熱狗店年輕人
*2022年：《猛鬼3寶》飾 阿乜

### 歌曲
* 2021年：MC $oHo & KidNey《係咁先啦》ft. Kayan9896
* 2021年：MC $oHo & KidNey《跌嘢唔好搵》

## 製作
### 電視劇（ViuTV）
*2021年：《無限斜棟有限公司》 編劇
壽光市融媒體中心

**壽光市融媒體中心**（加掛**壽光市廣播電視台**、**壽光日報社**牌子）係一間喺中國山東壽光嘅縣級媒體機構，係中共壽光市委直屬事業單位，行政級別係正科級，統一運營壽光市域範圍內嘅報紙、廣播、電視、網站同新媒體。喺2019年11月4號由壽光廣播影視集團（壽光市廣播電視台）同壽光日報傳媒有限公司合併組建成立。

## 旗下媒體同資產
### 報紙
* 《壽光日報》
* 《北方蔬菜報》

### 電視頻道
* SGTV-1 新聞頻道

### 廣播頻率
* 壽光人民廣播電台（FM91.3）

## 參考

## 連出去
* 愛壽光手機台（流動裝置頁面）
* 壽光網
*
蜂鳥 (搞清楚)

**[[蜂鳥]]**除咗係一隻動物之外，仲可以係：

*蜂鳥 (樂隊)
*蜂鳥 (Rick Wakeman同Dave Cousins唱碟)
*蜂鳥 (Local Natives唱碟)
*蜂鳥 (吳青峰單曲)
*蜂鳥 (Seals同Crofts單曲)
*蜂鳥 (Restless Heart嘅歌)
*蜂鳥 (漫畫)
大漢山

**大漢山**（）係馬來半島最高峰，高2,187米。佢喺馬來西亞彭亨州大漢山國家公園範圍入面，係大漢山脈嘅一部分。

喺馬來文入面，「Gunung」係指「山」，而「Tahan」就指「忍耐」。顧名思義，呢座係需要有一定耐力先可以登上嘅山峰，所以亦被認為係馬來西亞半島最難攀登嘅山峰之一。

## 氣溫
大漢山夜晚可以好凍。12月至1月氣溫大約維持喺4&nbsp;°C至18&nbsp;°C ；6月至9月大約維持喺7&nbsp;°C至27&nbsp;°C。山頂上面有時候會結霜。

## 步道
瓜拉大漢步道係最古老同埋景色秀麗嘅步道。往返呢條古道通常需要7日。登山人士喺到達山腳下之前需要越過好多山脊同河流，先可以登上大漢山。

另外兩條步道分別係美拉坡步道（Merapoh）同吉蘭丹步道。兩者都大大短過瓜拉大漢步道。往返美拉坡步道只需3至4日。由瓜拉大漢步道到達美拉坡步道大約需要5日。

## 相

File:River Crossing Near Kuala Juram, Gunung Tahan.jpg|喺Kuala Juram嘅河道
File:Sunset near Kem Botak, Gunung Tahan.jpg|Kem Botak附近嘅日落
File:View Near Kem Botak, Gunung Tahan.jpg|夜晚喺Kem Botak附近
File:Unnamed Lesser Peak, Gunung Tahan. Snapped from Kem Botak.jpg|無名山頂，由Kem Botak望上去
File:Signboard at the Peak of Gunung Tahan.jpg|山頂嘅木製招牌。 呢幾年嚟，因為惡劣天氣，屋頂爛咗
File:Either Teku Valley or Tahan Valley. Snapped from Somewhere Above Kem Gedung.jpg|Lembah Teku喺Kem Gedung上面
File:Kem Gedung, Gunung Tahan.jpg|Kem Gedung 
File:Descent via Gunung Tangga Lima Belas.jpg|喺Gunung Tangga Lima Belas上通過金屬樓梯
File:Rat at Kem Botak, Gunung Tahan.jpg|喺Kem Botak嘅老鼠
File:Usnea near the Peak of Gunung Tahan.jpg|喺山頂附近嘅菘蘿屬
File:Orchids Near the Peak of Gunung Tahan.jpg|頂部有好多蘭花
File:Rafflesia at Gunung Tahan.jpg|喺Wray's Camp附近嘅*[[天王花]]*


## 參考
壞女孩

《**壞女孩**》係香港歌手梅艷芳出嘅第五張粵語錄音室唱碟。喺1986年1月7號由華星唱片發行。

## 曲目

## 發行版本
*黑膠唱片
*特別版錄音帶
*普通版錄音帶
*日本制CD
*香港制CD
*DSD復刻CD

## 音樂錄影帶
*壞女孩
*夢伴
*抱你十個世紀
*冰山大火
*孤身走我路

## 成績
### 1985年度第3屆十大勁歌金曲頒獎典禮
*最受歡迎女歌星
*「十大勁歌金曲」：《壞女孩》

### 1985年度十大勁歌金曲季選
*「十大勁歌金曲季選金曲」：《壞女孩》
*「十大勁歌金曲季選金曲」：《孤身走我路》

### 1985年度IFPI全年最佳銷量獎
*「IFPI全年最佳銷量獎」：《壞女孩》（年度銷量超越8白金40萬，累積銷量72萬張）

## 文化影響
呢隻碟嘅主打歌《壞女孩》係梅艷芳其中一首最有名嘅歌曲，但有啲人會覺得呢首歌嘅歌詞太大膽。喺1995年，梅艷芳開廣州舉行演唱會，喺Encore時段因為唔想樂迷失望而臨時加唱呢首「禁歌」。雖然梅艷芳已經避重就輕唱到敏感字眼就以「啦啦啦」帶過，但中共政權仍然以此為由話佢違規，打壓佢唔畀佢喺中國大陸開演唱會，直到2002年。

## 參考
記憶 (搞清楚)

**[[記憶]]**除咗指一個認知系統，仲可以係：

## 電影
*記憶 (2006年電影)
*記憶 (2008年電影)

## 音樂
### 唱碟
*記憶 (The Vogues唱碟)
*記憶 (Abdullah Ibrahim唱碟)
*記憶 (Doc Watson唱碟)
*記憶 (Barbra Streisand唱碟)

### 歌
*記憶 (Cats嘅歌)
*記憶 (Elvis Presley嘅歌)
*記憶 (David Guetta嘅歌)
記憶 (Cats嘅歌)

《**記憶**》 （）係由安祖萊特韋伯作曲，Trevor Nunn基於艾略特嘅詩作填詞寫嘅音樂劇歌。隻歌係1981年音樂劇Cats嘅歌。

## Barbra Streisand版本
### 週榜

## 參考

### 實體參考

* 
* 
* 
* 
* 

## 連出去
* Rhapsody on a Windy Night and Preludes the T. S. Eliot poems that inspired the lyrics to "Memory"
*
天使與魔鬼的對話

《**天使與魔鬼的對話**》係星加坡歌手蔡健雅出嘅第十張國語唱碟，共收錄10隻歌，喺2013年9月24號正式發行。

## 簡介
呢張唱碟請到Rap歌手MC HotDog跨刀對唱，填詞人有吳青峰、小S、金曲獎最佳填詞人李焯雄同葛大為、小寒等。

## 曲目

## 創作名單
*蔡健雅（樂器彈奏：鍵盤、鋼琴、結他）
*Doug Petty（鍵盤、合成器）
*Butch Norton（鼓）
*Jon Ossman（低音結他）
*Mick Taras（結他）

## 音樂錄影帶

## 銷售成績

## 獎
*第25屆金曲獎 入圍
**最佳國語女歌手獎
*中華音樂人交流協會 得獎
**2013年度十大優良專輯同優良單曲《十萬毫升淚水》
*第4屆全球流行音樂金榜 獲獎
**年度最佳女歌手
*2014Hito流行音樂獎頒獎典禮 獲獎
**hito海外歌手－新加坡
**hito製作人《天使與魔鬼的對話》
**年度十大華語歌曲《單戀曲》

## 參考
望春風

**望春風**（台灣閩南話：Bāng Tshun-hong）係由鄧雨賢作曲、李臨秋作詞嘅臺灣民謠，首度喺1933年日治時期嘅臺灣傳唱，原唱係1930年代嘅古倫美亞唱片當紅歌星純純。

從1930年初問世以嚟，望春風一直係受歡迎嘅台灣閩南語流行歌曲、台灣民謠之一。2000年，一項由台北市政府同聯合報主辦，超過220,000人參與嘅《歌謠百年台灣》活動入面，該曲攞到最受歡迎老歌嘅第一名。另外，該曲用咗傳統五聲音階結合而成嘅特殊獨有優美旋律，亦係普遍認為係好有特色嘅「臺灣調」。

## 同名電影

*台灣第一映畫製作所拍攝、1938年上映，描述台北藝旦同青年嘅愛情故事。
*喺1977年由中影拍、徐進良執導、嘉凌（劉復雯，復興劇校復字輩）、白鷹、楊麗花主演嘅軍教愛國電影。

## 音檔

## 參考

#望春風詳細資料
#歌謠百年台灣：用臺灣歌謠唱出百年歷史

## 連出去
*望春風 - 台灣大百科全書

*
*
*
*
*
*
我去2000年

《**我去2000年**》係中國歌手朴樹嘅首張唱碟。

## 簡介
呢張唱碟1999年1月喺中國大陸地區發行。2001年7月，喺台灣發行CD+VCD版，其中作為主打歌嘅《那些花兒》被重新編曲同重新演唱，並補拍咗全新嘅MV。2003年11月中國大陸重新發行「珍藏版」，CD喺原台灣版嘅基礎上加咗《九月》同《火車開往冬天》兩隻歌。

2016年9月，台灣再版發行NEW XRCD版，11月發行LP黑膠唱片版。

## 曲目

## 參考
哎呦，不錯哦

《**哎呦，不錯哦**》（）係台灣男歌手周杰倫出嘅第13張錄音室唱碟，2014年12月10號開始預購，12月26號正式發行。

## 簡介
專輯名嚟自周杰倫自己嘅口頭禪。首波主打歌《鞋子特大號》12月5號喺HitFM聯播網首播。首播嗰日由於收聽人數過多，搞到基地台壞咗，延後首播。專輯分做平裝版、精裝版同埋限量USB版。

喺12月25號台北發片記者會上，宣佈台灣預購喺CD嘅部分破6萬張，USB版嘅部分達12000張。呢張專輯喺西門町嘅簽唱會，估計共吸引2至3萬人嚟。

專輯收錄由方文山導演嘅電影同名主題曲《聽見下雨的聲音》，呢隻歌由方文山作詞，周杰倫作曲，原唱魏如昀。喺2014年5月4號嘅「魔天倫2」上海演唱會上，周杰倫首次唱咗呢隻歌。

## 曲目

## 製作團隊

;錄音師
*羅宇軒（#1、#2、#4、#5、#7、#8）
*楊瑞代（#1~#12）
*蔣自強（#3）

;混音師
*林邁可（#1、#5、#11）
*黃雨勳（#2、#7、#9、#12）
*楊大緯（#3、#4、#8、#10）
*李汪哲（#6）

;錄音室
*JVR Studio（#1~#12）
*白金錄音室（#3）

;混音室
*VIP MUSIC（#1、#5、#11）
*夢想之翼創意多媒體工作室（#2、#7、#9、#12）
*楊大緯錄音工作室（#3、#4、#8、#10）
*JVR Studio（#6）

;Scratch
*郭正男（#1、#6）

;樂器演奏
;;吉他
*羅宇軒（#1）
*黃雨勳（#3、#4、#7、#10、#12）
*Josa（#8）

;;伸縮喇叭
*鄧世偉（#1）

;;小喇叭
*林昀佋（#1）

;;薩克斯風
*魯湘永（#1）

;;鼓
*陳柏州@Mr.Q Studio（#3、#12）

;;二胡
*周菲比（#4）

;;弦樂
;;;第一小提琴
*陳羽柔（#3、#7）
*薛媛雲（#3）
*陳俐如（#3）
*周有玓（#3）

;;;第二小提琴
*駱思雲（#3）
*易欣穎（#3）
*徐冠宜（#3）
*李育真（#3）

;;;中提琴
*陳怡玲（#3）
*葉棣綺（#3）
*黃馨穎（#3）

;;;大提琴
*張道文（#3）
*張立青（#3）
*劉涵（#8）

## 預購發行
《哎呦，不錯哦》2014年12月10號開始預購，分做「精裝版」、「限量USB版」（另有「平裝版」）。

**限量USB版預購量超預期，加上粉金公仔製作繁瑣，延遲至1月1號推出，並加送周杰倫「哎呦，不錯哦」卡片貼紙作補償。**

**（大陸發行USB版係「酷炫亮銀Jay小公仔」）**

## 獎同提名

## 音樂錄影帶

## 參考
宋婭彤

**宋婭彤**（，）係澳門女藝人，而家喺臺灣發展。

## 背景
宋婭彤喺澳門出世，所以佢識講廣東話。之後佢移居臺北市。2021年開始同無綫電視台灣製作中心合作，主持唔同嘅節目。

## 演出作品
### 廣告
* 蘭蒄頂級絕對完美系列
* 全聯冰品運動會
* 尚唐坊
* 教育部 - 一起走在成家的路上

### MV
* 陳立農 — 格格不入
* 容祖兒 — 東京人壽
* supper moment — Yes I do
* 冰球樂團  — 斯文巨獸 

### 香港電視節目
* 2021年：《尋味行》（同邵珮詩、梁凱晴合作）
* 2021年：《台灣甜蜜密》（第二輯）
* 2021年：《凍冰冰去旅行》（同梁凱晴、余思霆、姜宇夫合作）
* 2022年：《世界轉運攻略》
* 2022年：《趁而家去台灣偷食...譜！》（同梁凱晴、莊茜佳、正心、林映暉合作）
* 2022年：《無心睡眠》
* 2023年：《願望合夥人》
* 2024年：《古靈精怪 台灣篇》

### 台灣電視節目
* 八大電視台 —  同學搞什麼 （名字：莫奈希）
* 中天綜合台 — 地球人請回答 
* 麥卡貝 — 學生天團瘋音樂
* 抖音平台 — 女生宿舍 一室三間 （總冠軍）

### 舞台劇演出
2018年：娛人時代
2020年：【杯杯歡樂夜】娛人時代─不限時喜劇夜 
2022年：雲林人之夜 流動藝術饗宴第二部曲 — 華武壟 音樂舞劇

## 攷

= 出面網頁 =
* ELLE風格路跑模範生

* 
*
台灣甜蜜密

《**台灣甜蜜密**》（）係香港電視廣播有限公司嘅飲食節目，介紹臺灣各地嘅甜品餐廳，總共有兩輯：第一輯喺2019年9月20號到11月1號香港時間逢禮拜五19:00到19:30喺J2播，由許綽婷做主持；第二輯由2021年3月29號到4月5號逢禮拜一21:00到21:30播，再由4月16號到5月14號改到逢禮拜五同一時段播，由宋婭彤做主持。

## 每集內容
### 第一輯
呢一輯主要介紹臺灣大都市裏面嘅甜品餐廳，介紹佢哋嘅各款特色甜品，間中會加插手工甜品嘅製作方法。

### 第二輯
呢一輯會去更多縣市，搵唔同嘅甜品餐廳，介紹佢哋嘅特色甜品，間中會加插甜品嘅製作方法。

## 註

## 參考

## 出面網頁
*台灣甜蜜密 - 主頁 - tvb.com
*台灣甜蜜密 (Sr.2) - 主頁 - tvb.com
王者匡

**王者匡**（****，），原名**王家怡**，綽號**Harry哥哥**，喺香港出世，係香港音樂家、魔術師同兒童節目主持人，曾經主持香港電台、亞洲電視、無綫電視同有線兒童台等嘅多個兒童節目。

## 生平
王者匡喺聖保羅男女中學、中華基督教青年會中學同英國皇家音樂學院畢業，大家對佢耳熟能詳嘅稱呼係**Harry哥哥**。阿爸係已故香港第一代兒童電視節目主持人，啲人叫佢做**加明叔叔**嘅王曦。

佢24歲第一次結婚，同第一任老婆有一仔一女，喺大仔16歲嗰陣同第一任老婆離婚。現任老婆係日本籍小提琴家一丸綾子，佢哋兩個再生咗一個仔

佢喺利物浦大學完成音樂教育同商業音樂課程之後投身成為音樂家同老師。佢係倫敦聖三一音樂學院院士（牧童笛）同歐洲牧童笛協會會員。作為香港著名兒童音樂教育專家，對香港學界貢獻良多，佢所編著嘅音樂教科書《今日音樂》同牧童笛教程都喺香港嘅小學廣泛採用。

佢曾經擔任兒童話劇監製、DJ、音樂導師、廣告人。

王者匡嘅音樂創作曾經收錄喺《五行欠玩》唱片度，佢亦同時以中文演繹韋史葛嘅歌曲，呢張唱片喺美國獲得「2004北美親子刊物金獎」同「2004父母推介獎」。

1986年加入香港電台，主持電視兒童節目。曾經喺2011年至2012年主持香港電台第二台節目《388放題》，亦係現時「Kido Town」東主。

1991年轉到新成立嘅新城電台，擔任《精選104》雙語節目嘅主持人，1996年晉升為精選104台台長。

王者匡曾獲邀請擔任香港管弦樂團、香港舞蹈團、香港中樂團嘅表演嘉賓。而家除咗定期為香港、澳門、英國、加拿大、德國等地方嘅觀眾設計同推出老少咸宜嘅表演之外，佢亦經常為各地大型活動擔任司儀同表演嘉賓，藝蹤處處。 舞台近作有：《五行欠玩》、《無嗰樣‧變嗰樣》、《我爹爹係魔術師1及2》、《腦筋斗》、《兒歌勁BAND SHOW》、《波波騷》、《魔力時計》等，都獲得一致好評。

除咗喺台上演出之外，佢亦係一項名為「變出彩虹」嘅魔術治療計劃嘅創辦人，活動內容包括同職業治療師合作，指導殘疾人士玩魔術，以達到治療功效。

2018年為聾人機構「龍耳」拍攝公益宣傳片，宣傳聾健共融。

王者匡嘅大仔而家亦係兒童節目主持，一家三代都係兒童節目主持。

## 參考

## 出面網頁
*
魔杰座

《**魔杰座**》係台灣歌手周杰倫出嘅第九張國語唱碟。

## 簡介
《魔杰座》個名嚟自周杰倫嘅星座魔羯座，呢張專輯以「」做專輯主題，周杰倫化身做魔術師同小丑。其中主打歌《稻香》率先喺9月22號各大電台播放。《魔杰座》未能逃脫以往專輯被洩露嘅命運，所有曲目喺官方發行之前被網站提前洩密曝光。因此本應喺10月9號出嘅《魔杰座》被唱片公司推遲到10月14號發行。

## 曲目

## 製作團隊

;錄音師
*楊瑞代（#1~#6、#8~#11）
*柯宗佑（#7）
*毛琮文（#8）

;弦樂/鋼管錄音師
*台北：鍾興民（#1、#6、#7）
*台北：痞克四小穎（#5）

;混音師
*楊大緯（#1~#11）

;錄音室
*JVR Studio（#1~#6、#8~#11）
*楊大緯錄音工作室（#7）
*Studio-One錄音室（#8）
*Again錄音室（#8）

;弦樂/鋼管錄音室
*台北：果核Room19錄音室（#1、#5~#7）

;混音室
*楊大緯錄音工作室（#1~#11）



;樂器演奏
;;結他
*痞克四大宗（#1）
*李庭匡（#4）
*蔡科俊Again（#8、#9）

;;低音結他
*痞克四小穎（#1）

;;小喇叭
*Rusillon Nicolas（#5）

;;伸縮喇叭
*Rusillon Nicolas（#5）

;;薩克斯風
*段承洋（#5）

;;豎笛
*林姿吟（#5）

;;二胡
*劉思捷（#7）

;;鼓
*陳柏州（#8）

;;和聲編寫
*周杰倫（#1~#3、#6、#10、#11）

;;和聲
*周杰倫（#1~#3、#6、#10、#11）

;;弦樂/鋼管編寫
*鍾興民（#1、#5~#7）

;;弦樂
;;;第一小提琴
*鄭澤勛（#1、#6、#7）

;;;第二小提琴
*陳晏榕（#1、#6、#7）

;;;中提琴
*顏琬蕙（#1、#6、#7）

;;;大提琴
*羅月延（#1、#6、#7）

## 音樂錄影帶

## 獎同提名

## 參考
好想大聲說喜歡你

《**好想大聲說喜歡你**》（）係日本樂團BAAD嘅第三張單曲。呢隻嘅係動畫《男兒當入樽》第一季片頭曲。

## 內容
動畫《男兒當入樽》第1季片頭曲，好受歡迎。第二回預告都會用無聲版當背景音樂，即使片頭曲到第2季換咗歌都繼續用。喺2019年3月1號，隻歌被網友投票入面揀做1989-1999年動漫歌嘅人氣投票活動「平成Anison大獎」（索尼音樂娛樂公司主辦）。

呢隻都係中國大陸2014年電影《匆匆那年》插曲、中國大陸2019年電影《飛馳人生》插曲。

## 曲目

## 翻唱
* 宮內タカユキ（日本コロムビア版カバー音源）
* コロムビア・オーケストラ（收錄喺1994年4月1號發售嘅『'94アニメ・ヒット・マーチ』）
* 宮野真守（『百歌聲爛』收錄）
* 羽多野渉（『百歌聲爛』收錄）
* 草尾毅（『百歌聲爛』收錄）
* 神奈延年（『百歌聲爛』收錄）
* 井上麻里奈（『百歌聲爛』收錄）
* 遠藤正明（『ENSON3』收錄）
* D-51（『Animeno』收錄）
* 佐々木彩夏（『君が好きだと叫びたい-Single』收錄）

## 華語翻唱
*喺1998年被迪克牛仔翻唱做國語歌《無力去愛誰》，鄒家泰、許常德、白進法一齊作詞，收錄喺迪克牛仔1998年國語唱片專輯《咆哮》。
*張杰同耿斯漢喺2017年《天籟之戰第二季》翻唱過呢隻歌，隻歌名叫做《好想大聲說愛你》，而甘世佳就為佢哋重新填詞。

## 參考
開心大綜藝

《**開心大綜藝**》（）係香港無綫電視嘅現場直播綜藝節目，由阮兆祥、林盛斌、森美、伍詠薇、農夫、陸浩明、馮盈盈、麥美恩、方力申、江美儀、吳若希主持，由2021年4月11號到6月20號逢禮拜日20:30到21:30喺翡翠台播出。當中第2集加長版由20:30到22:45播。特別版《**開心大綜藝之暑假玩到盡**》喺2021年8月15號開始逢禮拜日20:30到21:30喺翡翠台播出。

呢個節目係曾志偉入主無綫電視之後為咗革新翡翠台黃金時段節目而特別製作嘅大型直播綜藝節目，不過有啲觀眾認為只係將老牌節目《歡樂今宵》重新包裝推出。

## 每集一覽
### 開心大綜藝

### 開心大綜藝之暑假玩到盡

## 節目調動
;開心大綜藝
*2021年5月23號：由於播《伙記辦大事》大結局，所以停播一次。
*2021年6月6號：由於20:35-23:05播《好聲好戲首屆畢業作品：侏羅紀世界》，所以改喺20:30-20:35同23:05-23:15播。而今集內容係同《好聲好戲》嘅畢業生做訪談，節目形式同之前集數完全唔同。
;開心大綜藝之暑假玩到盡
*2021年8月22號：由於播《We Miss Hong Kong香港小姐競選準決賽》，所以停播一次。
*2021年9月12號：由於播《2021香港小姐競選決賽》，所以停播一次。

## 出面網頁
*開心大綜藝 - 主頁 - tvb.com
真納

**真納**（**Muhammad Ali Jinnah**，）係英屬印度解體後嘅巴基斯坦自治領嘅第一位總督，對巴基斯坦獨立建國有好大貢獻，畀巴基斯坦人尊稱「國父」。
索因卡

**索因卡**（**Wole Soyinka**，）係尼日利亞作家，1986年攞到諾貝爾文學獎，係頭一位攞到呢個獎嘅非洲人。

## 出面網頁

* 
*